title: लक्ष्मी नारायण मंदिर, मोदीनगर

text: लक्ष्मीनारायण मंदिर भारत के उत्तर प्रदेश के गाजियाबाद जिले के मोदीनगर कस्बे में स्थित है। इसे प्रचलित रूप में मोदी मंदिर भी कहा जाता है। दिल्ली के बिड़ला मंदिर से कुछ कुछ मेल खाते हुए इस मंदिर की भव्यता देखते ही बनती है।


title: लक्ष्मी नारायण मंदिर, मोदीनगर

text: यह मंदिर दिल्ली-मेरठ-देहरादून राजमार्ग (राष्ट्रीय राजमार्ग) संख्या ५८, जो कि मोदीनगर के बीचों बीच से निकलता है, पर स्थित है। यह मंदिर, मार्ग के पश्चिमी ओर स्थित है। यह मोदीनगर के मुख्य बाजार से लगा हुआ, मोदीनगर शून्य किलोमीटर के मीलपत्थर से २०० मीटर की दूरी पर ही स्थित है। इसके सामने ही मोदी उद्योग साम्राज्य का निवास स्थान मोदी भवन बना हुआ है। मोदी भवन मार्ग के पूर्वी ओर बना है।


title: लक्ष्मी नारायण मंदिर, मोदीनगर

text: इस मंदिर से लगा हुआ ही मोदीनगर का लोअर बाजार है, व डाकखाना है। पास ही मोदी नगर की मशहूर शिकंजी वालों की दुकानें हैं। इसके सामने ही मोदी भवन से लगी हुई मोदी इंडस्ट्रीज़ का कार्यालय, मोदी चीनी मिल, व दूसरी ओर अपर बाजार है। आगे रेलवे रोड निकलती है, जिसके दूसरे छोर पर मोदीनगर का रेलवे स्टेशन है।


title: लक्ष्मी नारायण मंदिर, मोदीनगर

text: इस मंदिर का निर्माण मोदी उद्योग साम्राज्य के संस्थापक रायबहादुर गूजरमल मोदी ने ३ फरवरी १९६३ को हिन्दू काल गणना के अनुसार वसंत पंचमी के दिन कराई थी। इस मंदिर की मूर्तियों की प्राण प्रतिष्ठा हेतु हिमालय से स्वामी कृष्णाश्रम जी महाराज को बुलाया गया था। कहते हैं, कि वे अपने पूर्ण जीवन में मात्र दो बार ही हिमालय से नीचे उतरे थे। पहली बार पंडित मदन मोहन मालवीय के अनुरोध पर काशि हिन्दू विश्वविद्यालय की स्थापना के लिए आए थे। दूसरी बार रायबहादुर गूजरमल मोदी एवं उनकी धर्मपत्नी दयावती मोदी के अनुरोध पर यहां प्राण-प्रतिष्ठा समारोह में आए थे। उनके अलावा श्री श्री आनंदमयी मां, श्री हरिबाबा, स्वामी कृष्णानंद गोविंदानंद जी, ब्रह्मचारी भगवतस्वरूप जी व कई अन्य पहुँचे हुए संत महात्मा पधारे थे।


title: लक्ष्मी नारायण मंदिर, मोदीनगर

text: मंदिर में सबसे पहले पहल श्री लक्ष्मी-नारायण जी, श्री उमा-महेश्वर तथा श्री दुर्गा जी की मूर्तियों की स्थापना की गई थी। बाद में हनुमान जी, गायत्री माता, संतोषी माता की मूर्तियां स्थापित की गईं थीं।


title: लक्ष्मी नारायण मंदिर, मोदीनगर

text: कालांतर में भगवान श्री वेंकटेश्वर की मूर्ति की स्थापना की गई थी। इस मंदिर की मूर्ति का नित्य पूजा अर्चना के साथ ही, प्रत्येक शुक्रवार की सुबह साढ़े पाँच बजे अभिषेक किया जाता है, जो कि लगभग डेड़ घंटे चलता है। इसके बाद इनका शृंगार भी किया जाता है।


title: लक्ष्मी नारायण मंदिर, मोदीनगर

text: मंदिर के दक्षिणी ओर एक बहुत ही बड़ा लाल पत्थर का सुंदर रामलीला मंच निर्मित है, जिसके आगे बहु स्तरीय दर्शक दीर्घा बनी है, जिसमें लगभग एक हजार दर्शक बैठकर रामलीला का आनंद ले सकते हैं।


title: लक्ष्मी नारायण मंदिर, मोदीनगर

text: मंच में तीन अंकों के लिए उपमंच बने हैं। जिनसे रामलीला का एक अंक हो कर चुकता है, जिसको हटाया जा रहा होता है, उस ही समय दूसरे मंच पर अगला अंक प्रदर्शित हो रहा होता है। एवं तीसरे मंच पर अगले अंक की तैयारी हो रही होती है। इस प्रकार दूसरे मंच का अंक पूरा होने के साथ ही तीसरे अंक का पर्दा उठ जाता है, एवं दर्शकों का तारतम्य बना रहता है, व कोई प्रतीक्षा अन्तराल नहीं आता है। मंच के स्थापत्य को प्राचीन हिन्दू स्थापत्य शैली में ही बनाया गया है।


title: लक्ष्मी नारायण मंदिर, मोदीनगर

text: यह पूरा मंदिर लाल बलुआ पत्थर से बना है, जिसके अंदर श्वेत संगमर्मर व अन्य पत्थरों का प्रयोग किया हुआ है। इस मंदिर की शैली देखें तो मुख्य शिखर कलिंग हिन्दू मंदिर शैली के बने हैं। शेष मंदिर भी हिन्दू मंदिर शैली पर बने हैं। मुख्य मंदिर के साथ ही बाईं ओर देवी दुर्गा का, एवं दाईं ओर भगवान उमा-महेश्वर का मंदिर बना हूआ है। ये तीनो मंदिर अंदर से आपस में जुड़े हुए हैं। मुख्य शिखर सबसे ऊंचा है, जिसपर चाँदी का छत्र शोभा पाता है। शेष दोनों शिखर मुख्य शिखर से कुछ छोटे हैं, जो कि सहायक रूप में खडए दिखाई देते हैं, व उन दोनों पर रजत त्रिशूल शोभा पाते हैं, शिवजी के शिखर वाले त्रिशूल में एक डमरू भी बंधा है।


title: लक्ष्मी नारायण मंदिर, मोदीनगर

text: मुख्य मंदिर समूह से उत्तरी (दाईं) ओर हनुमान जी का मंदिर है, जिसमें उनकी विशाल एवं भव्य मूर्ति स्थापित है। इस से लगा हुआ ही श्री राम दरबार का मंदिर है।


title: लक्ष्मी नारायण मंदिर, मोदीनगर

text: मुख्य मंदिर से दक्षिणी ओर (बाईं) यज्ञशाला बनी है, जिससे लगा हुआ ही भगवान श्रीवेंकटेश्वर मंदिर स्थित है। इसमें उनकी भि एक विशाल मूर्ति स्थापित है।


title: लक्ष्मी नारायण मंदिर, मोदीनगर

text: शेष मंदिर के आगे श्वेत संगमर्मर का खुला प्रांगण है। इसके आगे सरोवर है, जिसमें फव्वारे लगे हैं, व एक विशाल पीतल की पनघट से दो घड़े ले जाती हुई मूर्ति लगी है।


title: प्राण नाथ थापर

text: जनरल प्राण नाथ थापर का जन्म एक पंजाबी परिवार में हुआ था। वह लाहौर के दीवान बहादुर कुंज बिहारी थापर के सबसे छोटे बेटे थे । इतिहासकार रोमिला थापर उनकी भतीजी है और वे संरक्षक और बाघ विशेषज्ञ हैं, वाल्मिक थापर उनके भतीजे हैं।


title: प्राण नाथ थापर

text: मार्च १९३६ में, थापर ने राय बहादुर बशीरम सहगल की सबसे बड़ी बेटी बिमला बशीराम से विवाह किया । वे राय बहादुर रामसरन दास की पोती थीं । बिमला थापर, गौतम सहगल की बहन थीं, जिनकी पत्नी नयनतारा सहगल ,विजयलक्ष्मी पंडित की बेटी थीं और जवाहरलाल नेहरू की भतीजी थीं। जनरल थापर और श्रीमती बिमला थापर के चार बच्चे थे, जिनमें से सबसे छोटे करण थापर हैं ।


title: प्राण नाथ थापर

text: लाहौर के सरकारी कॉलेज से स्नातक होने के बाद, उन्होंने ४ फरवरी १९२६ को सेकण्ड लेफ्टिनेंट के रूप में रॉयल मिलिटरी कॉलेज, सैंडहर्स्ट में प्रशिक्षण लिया । वह के एस थिमाय्या के बैच के अफसर थे , जो बाद में चीफ ऑफ़ आर्मी स्टाफ बने । उन्होंने अगले कुछ वर्ष भारत में स्थित एक ब्रिटिश सेना की बटालियन में अपनी सेवाएं दी । १८ अप्रैल १९२७ को उन्हें औपचारिक रूप से भारतीय सेना में सेकंड लेफ्टिनेंट के रूप में नियुक्त किया गया। उन्हें ४ मई १९२८ को लेफ्टिनेंट पद पर पदोन्नत किया गया था। उन्होंने दूसरी बटालियन, १ पंजाब रेजिमेंट के साथ दस साल तक अपने कर्तव्यों का पालन किया और बाद में भारत के क्वेटा और इंग्लैंड में मिनली मनोर में स्टाफ पाठ्यक्रमों में भाग लिया। उन्हें ४ फरवरी १९३५ को कप्तान पद पर पदोन्नत किया गया था।


title: प्राण नाथ थापर

text: उन्होंने १९४१ में दूसरे विश्व युद्ध के दौरान बर्मा में और बाद में मध्य पूर्व और इटली में सेवाए दी । अक्टूबर १९४२ तक उन्होंने एक ब्रिगेड मेजर के रूप में सेवा दी फिर ४ फरवरी १९४३ को मेजर पद पर पदोन्नत किया गया, उन्हें १९४५ में सहायक सैन्य सचिव नियुक्त किया गया। उन्होंने १९४६ में इंडोनेशिया में प्रथम पंजाब रेजिमेंट के पहले बटालियन का नेतृत्व किया और बाद में १६१ भारतीय इन्फैंट्री ब्रिगेड के कमांडर के रूप में कार्य किया । भारत के विभाजन के दौरान थापर को सैन्य संचालन और खुफिया निदेशक के रूप में पूर्वी बंगाल में नियुक्त किया गया।


title: प्राण नाथ थापर

text: नवंबर १९४७ में, उन्हें मेजर जनरल के पद पर पदोन्नत किया गया। उन्होंने कुछ महीनों के लिए चीफ ऑफ़ जनरल स्टाफ के रूप में कार्य किया और बाद में अगस्त १९४९ तक सैन्य सचिव के रूप में कार्य किया। उन्हें अगस्त १९४९ को मास्टर जनरल ऑफ़ ऑर्डनेंस नियुक्त किया गया। उन्होंने १९५४ तक चार साल तक एक इन्फैंट्री डिवीजन का नेतृत्व किया , १९५४ में कोर कमांडर के रूप में लेफ्टिनेंट जनरल पद पर पदोन्नत किया गया । उन्हें १९५५ में लंदन के इंपीरियल डिफेंस कॉलेज में प्रशिक्षण लेने के लिए चुना गया था। पाठ्यक्रम के सफल समापन के बाद, उन्हें दक्षिणी कमान का जनरल ऑफिसर कमांडिंग-इन-चीफ ]] नियुक्त किया गया। वह १९५९ में पश्चिमी कमान के जनरल ऑफिसर कमांडिंग-इन-चीफ बने। थापर ने ८ मई १९६१ को भारतीय सेना के चीफ ऑफ आर्मी स्टाफ के रूप में कार्यभार संभाला और १९ नवंबर १९६२ तक कार्य किया। वह राजपूताना राइफल्स के कर्नल भी थे । वह चीन-भारतीय युद्ध के दौरान भारतीय सेना के प्रमुख थे और युद्ध के दौरान निराशाजनक विफलता को अपना अपमान मानते हुए १९ नवंबर १९६२ में इस्तीफा दे दिया था।


title: प्राण नाथ थापर

text: सेवानिवृत्ति के बाद, उन्हें अगस्त १९६४ से जनवरी १९६९ तक अफगानिस्तान में भारतीय राजदूत नियुक्त किया गया था। २३ जनवरी १९७५ को नई दिल्ली के छत्तीपुर में, व्हाइट गेट्स फ़ार्म पर उनकी मृत्यु हो गई थी।


title: सर दोराबजी टाटा ट्रस्ट

text: सर दोराबजी टाटा ट्रस्ट सर दोराबजी टाटा, जो टाटा समूह के संस्थापक जमशेदजी टाटा के बड़े बेटे थे, के द्वारा स्थापित किया गया था। 1932 में स्थापित, यह भारत के सबसे पुराने गैर सांप्रदायिक परोपकारी संगठनों में से एक है।


title: सर दोराबजी टाटा ट्रस्ट

text: अपने पिता की तरह, सर दोराबजी का मानना था कि अपनी संपत्ति का रचनात्मक प्रयोजनों के लिए उपयोग करना चाहिए। अतः अपनी पत्नी मेहरबाई की मौत के एक साल से भी कम समय में, उन्होने ट्रस्ट को अपनी सारी दौलत दान कर दी।


title: सर दोराबजी टाटा ट्रस्ट

text: उन्होने आग्रह किया कि इसका सीखने की उन्नति और अनुसंधान, संकट और अन्य धर्मार्थ प्रयोजनों के राहत के लिए "जगह, राष्ट्रीयता या पंथ के किसी भी भेदभाव के बिना" इस्तेमाल किया जाना चाहिए।


title: सर दोराबजी टाटा ट्रस्ट

text: उन्होने अपने टाटा संस, इंडियन होटल्स और कंपनियों में हिस्सा, उनकी सारी संपत्ति और गहने के 21 टुकड़े उनकी पत्नी द्वारा छोड़ा गया प्रसिद्ध जयंती हीरा जिसकी अनुमानित मूल्य एक करोड़ रुपये है ट्रस्ट को दान कर दिये। आज इन की कीमत पचास करोड़ रुपए से अधिक है।


title: सर दोराबजी टाटा ट्रस्ट

text: ट्रस्ट राष्ट्रीय महत्व के अग्रणी संस्थानों की स्थापना के लिए जाना जाता है। टाटा समाज विज्ञान संस्थान », (1936)» टाटा मेमोरियल अस्पताल (1941) टाटा मूलभूत अनुसंधान संस्थान (1945) कला प्रदर्शन नेशनल सेंटर, (1966) विस्तृत अध्ययन के नेशनल इंस्टीट्यूट (1988) »जेआरडी टाटा पर्यावरण प्रौद्योगिकी सेंटर (1998) सर दोराबजी टाटा उष्णकटिबंधीय रोग अनुसंधान सेंटर (2000)


title: परा उच्च आवृति

text: परा उच्च आवृति (अंग्रेजी:Ultra high frequency या UHF), वह विद्युत चुम्बकीय विकिरण की पट्टी होती है, जिसमें 300 MHz से 3GHz (3000 MHz) की आवृत्तियां होतीं हैं। इसे डेसीमीटर पट्टी या तरंग भी कहते हैं क्योंकि इनकी तरंग दस से एक डेसीमीटर की होती है। इसके ऊपर की आवृत्तियां SHF पट्टी में, एवं नीचे की आवृत्तियां अत्योच्चावृत्ति कहलाती हैं।


title: व्यंकटेश माडगूलकर

text: व्यंकटेश दिगम्बर माडगुलकर (मराठी: व्यंकटेश दिगंबर माडगूळकर) (1927-2001) मराठी लेखक थे। इनके द्वारा रचित एक उपन्यास सत्तांतर के लिये उन्हें सन् 1983 में साहित्य अकादमी पुरस्कार से सम्मानित किया गया।


title: व्यंकटेश माडगूलकर

text: माडगूलकर ने ८ उपन्यास, २०० से अधिक लघु कथायें, लगभग ४० पटकथा, कुछ लोक नाटक, यात्रा वृत्तांत और कुछ प्रकृति पर निबन्ध लिखे। उन्होंने कुछ अंग्रेज़ी पुस्तकों का मराठी में अनुवाद भी किया जिसमें मुख्यतः वन्य जीवन पर आधारित हैं। इससे उन्हें "कर्नल बहादूर" उपनाम भी मिला।


title: व्यंकटेश माडगूलकर

text: उनकी पहली पुस्तक "माणदेशी माणसे" १९४९ में प्रकाशित हुई जब वो केवल २२ वर्ष के थे। उनका १९५४ का उपन्यास "बानगरवाडी", अंग्रेज़ी, जर्मन और हिन्दी सहित विभिन्न भाषाओं में अनुवाद किया गया। उनका उपन्यास "वावटळ" 'रादुगा प्रकाशक" द्वारा अंग्रेज़ी, कन्नड़, और रूसी भाषाओं में अनुवादित किया गया। अमोल पालेकर के निर्देशन में उनके उपन्यास "बानगरवाडी" पर आधारित एक फ़िल्म बनायी गयी।


title: भोरमदेव मंदिर

text: मंदिर के चारो ओर मैकल पर्वत समूह है जिनके मध्य हरी भरी घाटी में यह मंदिर है। मंदिर के सामने एक सुंदर तालाब भी है। इस मंदिर की बनावटखजुराहो तथा कोणार्क के मंदिर के समान है। जिसके कारण लोग इस मंदिर को छत्तीसगढ का खजुराहो भी कहते हैं। यह मंदिर एक एतिहासिक मंदिर है इस मंदिर को 11 वीं शताब्दी में नागवंशी राजा देवराय ने बनवाया था।ऎसा कहा जाता है कि गोड राजाओं के देवता भोरमदेव थे जो कि शिवजी का ही एक नाम है। जिसके कारण इस मंदिर का नाम भोरमदेव पडा।


title: भोरमदेव मंदिर

text: मंदिर के मंडप में रखी हुइ एक दाढी- मूंछ वाले योगी की बैठी हुइ मुर्ति पर एक लेख लिखा है। जिसमे इस मुर्ति के निर्माण का समय कल्चुरी संवत 8.40 दिया है इससे यह पता चलता है कि इस मंदिर का निर्माण छठवे फणी नागवंशी राजा गोपाल देव के शासन काल में हुआ था। कल्चुरी संवत 8.40 का अर्थ 10 वीं शताब्दी के बीच का समय होता है।


title: भोरमदेव मंदिर

text: मंदिर का मुख पूर्व की ओर है। मंदिर नागर शैली का एक सुन्दर उदाहरण है। मंदिर में तीन ओर से प्रवेश किया जा सकता है। मंदिर एक पाँच फूट ऊंचे चबुतरे पर बनाया गया है। तीनो प्रवेश द्वारो से सीधे मंदिर के मंडप में प्रवेश किया जा सकता है। मंडप की लंबाई60 फुट है और चौडाई 40 फुट है। मंडप के बीच में में 4 खंबे है तथा किनारे की ओर 12 खम्बे है जिन्होने मंदप की छत को संभाल रखा है। सभी खंबे बहुत ही सुंदर एवं कलात्मक है। प्रत्येक खंबे पर कीचन बना हुआ है। जो कि छत का भार संभाले हुए हैं। मंडप में लक्ष्मी, विश्नु एवं गरूड की मुर्ति रखी है तथा भगवान के ध्यान में बैठे हुए एक राजपुरूष की मुर्ति भी रखी हुई है। मंदिर के गर्भगृह में अनेक मुर्तियां रखी है तथा इन सबके बीच में एक काले पत्थर से बना हुआ शिवलिंग स्थापित है। गर्भगृह में एक पंचमुखी नाग की मुर्ति है साथ ही नृत्य करते हुए गणेश जी की मुर्ति तथा ध्यानमग्न अवस्था में राजपुरूष एवं उपासना करते हुए एक स्त्री पुरूष की मुर्ति भी है। मंदिर के ऊपरी भाग का शिखर नहीं है। मंदिर के चारो ओर बाहरी दीवारो पर विश्नु, शिव चामुंडा तथा गणेश आदि की मुर्तियां लगी है। इसके साथ ही लक्ष्मी विश्नु एवं वामन अवतार की मुर्ति भी दीवार पर लगी हुई है। देवी सरस्वती की मुर्ति तथा शिव की अर्धनारिश्वर की मुर्ति भी यहां लगी हइ है।


title: बिशप कॉटन स्कूल, शिमला

text: बिशप कॉटन स्कूल, शिमला (हिमाचल प्रदेश) भारत में सबसे पुराने बोर्डिग स्कूलों में से एक है। इस स्कूल की स्थापना 28 जुलाई 1859 को हुई थी। इस स्कूल ने 2009 में अपने 150 साल पूरे कर लिए थे। बिशप जॉर्ज एडवार्ड लिंच कॉटन इसके संस्थापक है। इस स्कूल का कैंपस 56 एकड़ में फैला हुआ है। इस स्कूल में लगभग 500 विद्यार्थी शिक्षा ग्रहण करते हैं। भारत में पहली बार बिशप कॉटन स्कूल नोयकोचित ढंग से शुरू किया गया। स्कूल के अधिकारियों ने मिलकर चार कप्तान नियुक्त किए। कक्षा तीसरी से कक्षा आठवीं तक स्कूल का स्वयं का पाठ्यक्रम है और कक्षा नौंवी से 12वीं तक का पाठ्यक्रम आईसीएसई पर आधारित है। इस स्कूल का ध्येय वाक्य ओवरकम एविल विद गुड है। स्कूल का मुख्य हाल इरविन हाल है। पीछे बाईं ओर पार्क है और दाईं ओर सिट्र हाल व प्रयोगशाला स्थित है। खेलकूद की सुविधाएं बाबा स्क्वैश कोर्ट और इनडोर बैडमिंटन के लिए शंकर हाल शामिल हैं। छात्रों के लिए छात्रावास की विशेष रूप से व्यवस्था की गई है और उनकी देखभाल एवं पर्यवेक्षण के लिए अलग से स्टाफ की नियुक्ति की गई है। अपनी इन्हीं विशेष उपलब्धियों के कारण बिशप कॉटन स्कूल भारत में ही अपितु पूरे विश्व में प्रसिद्ध है। इस स्कूल के प्रदेश एवं देश के कई प्रमुख हस्तियों ने शिक्षा ग्रहण की है।


title: सम्मिश्र विश्लेषण

text: सम्मिश्र विश्‍लेषण () जिसे सामान्यतः सम्मिश्र चरों के फलनों का सिद्धान्त भी कहा जाता है गणितीय विश्लेषण की एक शाखा है जिसमें सम्मिश्र संख्याओं के फलनों का अध्ययन किया जाता है। यह बीजीय ज्यामिति, संख्या सिद्धान्त, व्यावहारिक गणित सहित गणित की विभिन्न शाखाओं में उपयोगी है तथा इसी प्रकार तरल गतिकी, उष्मागतिकी, यांत्रिक अभियान्त्रिकी और विद्युत अभियान्त्रिकी सहित भौतिक विज्ञान में भी उपयोगी है।


title: सम्मिश्र विश्लेषण

text: एक सम्मिश्र फलन वह कहलाता है जिसमें स्वतंत्र चर और आश्रित चर दोनों ही सम्मिश्र संख्याएं हो। अधिक संक्षेप में सम्मिश्र फलन वह फलन है जिसमें प्रांत और परिसर दोनों सम्मिश्र तल के उपसमुच्चय हों।


title: सम्मिश्र विश्लेषण

text: एक सम्मिश्र फलन के लिए, स्वतंत्र चर और आश्रित चर दोनों को वास्तविक व काल्पनिक भागों में विभक्त किया जा सकत है:


title: आरटेट

text: राजस्‍थान शिक्षक पात्रता परीक्षा राजस्‍थान में शिक्षक बनने लिए पात्रता शर्तों को पूरा करने के लिए पास करना जरूरी है। जिन छात्रों ने बीएड कोर्स कर रखा है वे राजस्‍थान शिक्षक पात्रता परीक्षा दे सकते हैं। शिक्षक भर्ती के लिए इसे आवश्‍य अर्हता बना दिया गया है।


title: आरटेट

text: आरटेट (RTET - Rajasthan Teacher Eligibility Test) राजस्थान माध्यमिक शिक्षा बोर्ड द्वारा आयोजित परीक्षा है जो राजस्थान राज्य के शिक्षकोँ की पात्रता के लिए ली जाती हैँ। यह दो लेवल पर होती है।


title: तरंग संचरण

text: तरंग के संचरण की दिशा तथा उसके सापेक्ष कम्पन की दिशा के आधार पर तरंगें दो तरह की होतीं है- अनुप्रस्थ तरंग (longitudinal wave) तथा अनुदैर्घ्य तरंग (transverse waves)।


title: तरंग संचरण

text: विद्युतचुम्बकीय तरंगें अन्य माध्यमों के अलावा निर्वात में भी संचरित हो सकतीं हैं जबकि यांत्रिक तरंगें (जैसे ध्वनि) के संचरण के लिये कोई माध्यम आवश्यक है। इनका संचरण निर्वात में नहीं हो सकता।


title: करनी

text: करणी, करनी या कन्नी (trowel) एक हाथ औजार है जो खोदने, समतल करने तथा गारा और सीमेण्ट आदि को उठाकर दीवार पर लगाने के काम आता है। यह मिलते-जुलते कई आकार-प्रकार का होता है।


title: प्रश्लिष

text: सूक्ष्म ठोस कणों अथवा तरल बूंदों की हवा या किसी अन्य गैस में को प्रश्लिष () कहा जाता है। हवा में उपस्थित प्रश्लिष को वायुमंडलीय प्रश्लिष (Atmospheric Aerosol) कहा जाता है। , , वायुमंडलीय प्रदूषक अभिकण (particulate air pollutants), - प्रश्लिष के उदाहरण हैं। तरल या ठोस अभिकण १ μm से ज्यादातर छोटे व्यास के हैं ; बड़े अभिकणों के तलछट में बैठने की महत्वपूर्ण गति, मिश्रण को निलम्बित रूप में लाती है, लेकिन भेद पूर्णतः स्पष्ट नहीं है। सामान्य बातचीत में, प्रश्लिष आमतौर पर प्रश्लिष फुहार (spray) को संदर्भित करता है, जो कि एक डब्बे या सदृश पात्र में उपभोक्ता उत्पाद स्वरुप में वितरित किया जाता है।


title: राष्ट्रमंडल शासनाध्यक्षों की बैठक

text: राष्ट्रमंडल शासनाध्यक्षों की बैठक (सीएचओजीएम) एक द्विवार्षिक बैठक है जोकि राष्ट्रों के राष्ट्रमंडल का मुख्य निर्णयकारी पटल है, जहां राष्ट्रमंडल देशों के शासनाध्यक्ष, जिनमें विभिन्न राष्ट्रमंडल देशों के प्रधानमंत्री और राष्ट्रपतिगण शामिल हैं, आपसी हितों के मामलों पर चर्चा करने के लिए कई दिनों हेतु एकत्रित होते हैं। यह बैठक राष्ट्रमंडल प्रधानमंत्रियों की बैठकों का उत्तराधिकारी है तथा उससे भी पहले की, इंपीरियल सम्मेलन और औपनिवेशिक सम्मेलन की भी, जिन्हें १८८७ से आयोजित किया जाता रहा है। इसके अलावा, वित्त मंत्रियों, कानून मंत्रियों, स्वास्थ्य मंत्रियों आदि की नियमित बैठकें भी होती हैं। उनके समक्ष विशेष सदस्यों के रूप में बकाया राशि के सदस्यों को या तो मंत्रिस्तरीय बैठकों या शासनाध्यक्ष-स्तरीय बैठकों में प्रतिनिधि भेजने के लिए आमंत्रित नहीं किया जाता है।


title: बीर, हिमाचल प्रदेश

text: 'कुछ पर्यटन बीड़ को वीर बोलते हैं जो कि गलत है उन्होंने इसका नाम बिगाड़ दिया है। बीड़' (Bir) भारत के हिमाचल प्रदेश राज्य के काँगड़ा ज़िले में स्थित एक गाँव है। यह पर्वतों और वनों से घिरा एक रमणीय पर्यटक स्थल है। यहाँ तिब्बती शरणार्थियों की भी आबादी है। ।


title: राष्ट्रमंडल शासनाध्यक्षों की बैठक

text: शासनाध्यक्षों की बैठक की मेजबानी करने वाले सरकार के प्रमुख को राष्ट्रमंडल पदासीन "(कॉमनवेल्थ चेयरपर्सन-इन-ऑफिस)" कहा जाता है जो अगकी बैठक तक इस पड़ पर बना रखता है।


title: राष्ट्रमंडल शासनाध्यक्षों की बैठक

text: हर दो साल में यह बैठक किसी सदस्य राज्य में आयोजित की जाती है जिसकी अध्यक्षता उस देश के संबंधित प्रधानमंत्री या राष्ट्रपति करते हैं, जो अगली बैठक तक राष्ट्रमंडल पदाध्यक्ष बने रहते है। महारानी एलिजाबेथ द्वितीय, जो राष्ट्रमंडल की प्रमुख हैं, ने ओटावा (1973 में) से लेकर पर्थ तक (2011 में) सभी शासनाध्यक्षों की बैठकों में भाग लिया है, हालांकि उनकी औपचारिक भागीदारी 1997 में ही शुरू हुई थी। 2013 की बैठक में वेल्स के राजकुमार द्वारा उनका प्रतिनिधित्व किया गया था क्योंकि वे बढ़ती उम्र के कारण लंबी यात्राएँ करने में अक्षम थीं। माल्टा में 2015 के शिखर वार्ता तथा लंदन में आयोजित 2018 की वार्ता में रानी ने, राष्ट्रमंडल के प्रमुख के रूप में भाग लिया था।


title: राष्ट्रमंडल शासनाध्यक्षों की बैठक

text: पहली शासनाध्यक्षों की बैठक 1971 में सिंगापुर में आयोजित की गई थी। तब से कुल 25 ऐसी बैठकों को आयोजित किया जा चूका हैं: सबसे हाल ही में लंदन, इंग्लैंड में राष्ट्रमंडल शासनाध्यक्ष बैठक आयोजित की गई थी। उन्हें हर दो साल में एक बार आयोजित किया जाता है, हालांकि इस पैटर्न को दो बार बाधित भी किया गया है। इन बैठकें को तमाम राष्ट्रमंडल देशन में विभिन्न देशो द्वारा क्रमिक रूप से आमंत्रण द्वारा आयेजित किया जाता है।


title: राष्ट्रमंडल शासनाध्यक्षों की बैठक

text: मिलब्रुक कॉमनवेल्थ एक्शन प्रोग्राम के तहत, प्रत्येक बैठक कॉमनवेल्थ मिनिस्ट्रियल एक्शन ग्रुप के रेमिट को नवीनीकृत करने के लिए जिम्मेदार है, जिसकी जिम्मेदारी कॉमनवेल्थ के मुख्य राजनीतिक सिद्धांतों पर हरारे घोषणा को बनाए रखना है।


title: माध्यस्थम् अधिनियम १९९६

text: माध्यस्थम् अधिनियम १९९६ (Arbitration Act 1996), यूके की संसद का एक अधिनियम है जो यूके के न्यायाधिकार क्षेत्र में माध्यस्थम् (या, विवाचन) की कार्यवाही को नियंत्रित करता है।


title: दामोदर स्वरूप 'विद्रोही'

text: दामोदर स्वरूप 'विद्रोही' (जन्म:2 अक्टूबर 1928 - मृत्यु: 11 मई 2008) अमर शहीदों की धरती के लिये विख्यात शाहजहाँपुर जनपद के चहेते कवियों में थे। यहाँ के बच्चे-बच्चे की जुबान पर विद्रोही जी का नाम आज भी उतना ही है जितना कि तब था जब वे जीवित थे। विद्रोही की अग्निधर्मा कविताओं ने उन्हें कवि सम्मेलन के अखिल भारतीय मंचों पर स्थापित ही नहीं किया अपितु अपार लोकप्रियता भी प्रदान की। उनका एक मुक्तक तो सर्वाधिक लोकप्रिय हुआ:


title: दामोदर स्वरूप 'विद्रोही'

text: सम्पूर्ण हिन्दुस्तान में उनकी पहचान वीर रस के सिद्धहस्त कवि के रूप में भले ही हुई हो परन्तु यह भी एक सच्चाई है कि उनके हृदय में एक सुमधुर गीतकार भी छुपा हुआ था। गीत, गजल, मुक्तक और छन्द के विधान पर उनकी जबर्दस्त पकड़ थी। भ्रष्टाचार, शोषण, अत्याचार, छल और प्रवचन के समूल नाश के लिये वे ओजस्वी कविताओं का निरन्तर शंखनाद करते रहे। उन्होंने चीन व पाकिस्तान युद्ध और आपातकाल के दिनों में अपनी आग्नेय कविताओं की मेघ गर्जना से देशवासियों में अदम्य साहस का संचार किया। हिन्दी साहित्य के आकाश में स्वयं को सूर्य-पुत्र घोषित करने वाले यशस्वी वाणी के धनी विद्रोही जी भौतिक रूप से भले ही इस नश्वर संसार को छोड़ गये हों परन्तु अपनी कालजयी कविताओं के लिये उन्हें सदैव याद किया जायेगा।


title: दामोदर स्वरूप 'विद्रोही'

text: शाहजहाँपुर जनपद की पुवायाँ तहसील के ग्राम मुड़िया पवार में प्रतिष्ठित वैश्य मुरारीलाल गुप्त के घर 2 अक्टूबर 1928 को जन्मे दामोदर स्वरूप किशोरावस्था में संघर्षो में घिर गये। बचपन में माँ देवकी चल बसीं, पिता मुरारीलाल मुरारी शर्मा के छद्म नाम से भूमिगत थे और समूचे देश में अंग्रेजों के विरुद्ध बगावत के स्वर गूँजने लगे थे। ऐसे में उन्होंने अपना उपनाम विद्रोही रख लिया और जन-सभाओं में कवितायें सुनाकर राष्ट्र जागरण करने लगे। अभावों के बावजूद एम०ए० तक की उच्च शिक्षा प्राप्त की और परिवार पोषण हेतु शाहजहाँपुर के गान्धी फैजाम कालेज में हिन्दी प्रवक्ता की नौकरी शुरू की किन्तु वहाँ भी स्वाभिमान पर आँच आते ही त्यागपत्र दे दिया। कवि सम्मेलनीय आकाशवृत्ति के सहारे पुनः जीवन प्रारम्भ किया और पूरे चार दशक तक काव्यमंचों पर छाये रहे। कवि सम्मेलनों में भाग लेने के कारण विद्रोही जी प्राय: घर से बाहर ही रहे परन्तु उनके ४ बेटी-बेटों के पालनपोषण में उनकी सुशीला पत्नी रमा का योगदान भी कम नहीं आँका जाना चाहिये जिन्होंने आर्य कन्या महाविद्यालय शाहजहाँपुर में अध्यापन कार्य करके घर की गाड़ी को सुचारु रूप से चलाये रक्खा।


title: दामोदर स्वरूप 'विद्रोही'

text: आपातकाल के दौरान हिन्दी काव्य मंच पर जो अकम्पित स्वर समय के सत्य को पूरी सक्षमता के साथ गाते रहे, विद्रोही जी उनमें विशिष्ट थे। "दिल्ली की गद्दी सावधान" नामक अपनी रचना से पूरे देश में चर्चित हुए विद्रोही जी ने आजीवन अपने तेवर की तेजस्विता और व्यक्तित्व की ठसक बरकरार रखी।


title: दामोदर स्वरूप 'विद्रोही'

text: कवि-सम्मेलन के मंच से तो अस्वस्थता के कारण उन्होंने कई वर्ष पूर्व अपने को अलग हटा लिया था किन्तु अपनी अमोघ प्रभाव वाली अनेकानेक रचनाओं के कारण वह साहित्यिक मित्रमण्डली और साहित्यानुरागियों के मध्य सदैव स्मरण किये जाते रहे, किये जाते रहेंगे।


title: दामोदर स्वरूप 'विद्रोही'

text: ११ मई २००८ को शाहजहाँपुर में विद्रोही का शरीर पंचतत्व में विलीन हो गया। उनकी शव यात्रा में जनपद के राजनेता, समाजसेवी, कवि साहित्यकार, अधिकारी, गणमान्य नागरिक व जनप्रतिनिधि भारी संख्या में सम्मिलित हुए।


title: दामोदर स्वरूप 'विद्रोही'

text: १९६० में करहल (मैनपुरी) के एक कालेज में विद्रोही जी ने अपनी लम्बी रचना दिल्ली की गद्दी सावधान! सुनाई तो पुलिस का एक दरोगा मंच पर चढ़ आया और कहा-"बन्द करो ऐसी कवितायेँ जो शासन के खिलाफ हैं।" उसी समय कसे (गठे) शरीर का एक लड़का बड़ी फुर्ती से वहाँ पहुँचा और उसने उस दरोगा को मंच पर उठाकर दे मारा। विद्रोही जी ने पूछा ये नौजवान कौन है तो पता चला कि यह मुलायम सिंह यादव है। उस समय मुलायमसिंह उस कालेज के छात्र थे और प्रसिद्ध कवि उदय प्रताप सिंह वहाँ प्राध्यापक थे।


title: दामोदर स्वरूप 'विद्रोही'

text: बाद में यही मुलायम सिंह यादव जब उत्तर प्रदेश के मुख्य मन्त्री बने तो उन्होंने विद्रोही जी को उत्तर प्रदेश हिन्दी संस्थान का साहित्य भूषण सम्मान प्रदान किया।


title: दामोदर स्वरूप 'विद्रोही'

text: विद्रोही जी ने अपनी रचनाओं के माध्यम से राष्ट्र के प्रति सहज अनुराग, समग्र समर्पण और उसके जीवन-प्रवाह में व्याघात उत्पन्न करने वालों के प्रबल प्रतिरोध की दीक्षा दी। उनकी दृष्टि में कवि, चिन्तक और मनीषी वही है जो जीवन-मूल्यों के प्रति पूर्ण निष्ठावान हो और जिसकी अपनी मान्यताएं सत्ता का रुख देखकर परिवर्तित न होती हों:


title: दामोदर स्वरूप 'विद्रोही'

text: मंच पर पौरुष के दक्षिणावर्ती शंख का घोष गुंजित करता विद्रोही जी का स्वर और स्वाभिमान की तेजस्विता से दीप्त उनका दुर्द्धर्ष व्यक्तित्व आने वाली पीढ़ियों के लिये प्रेरणास्रोत रहेगा। मंच पर काव्यपाठ करते समय उनका आत्मविश्वास अक्सर बोलता था:


title: दामोदर स्वरूप 'विद्रोही'

text: "एक सच्चा कवि दूसरों को सही राह दिखाने के लिये जीवन भर संघर्ष की भट्टी में जलता ही है" इस कटु यथार्थ को अभिव्यक्ति देते हुए विद्रोही जी ने कवि के लिये नयी परिभाषा अपने इस लोकप्रिय मुक्तक के माध्यम से रची थी:


title: दामोदर स्वरूप 'विद्रोही'

text: प्रो॰ बलराज मधोक के शब्दों में "विद्रोही जी एक सिद्धान्तवादी व्यक्ति थे। आज के समय जब अवसरवादिता और सिद्धान्तहीनता युगधर्म बनता जा रहा है इस प्रकार के व्यक्तियों का विशेष महत्व है।" कवि भवानी प्रसाद मिश्र के अनुसार "विद्रोही जी की रचनायें प्राण के स्वर से उठकर जड़-मनों को आलोड़ित करती हैं।"


title: दामोदर स्वरूप 'विद्रोही'

text: पद्मश्री गोपाल दास नीरज ने उन्हें हिन्दी का नजरुल इस्लाम कहकर उनकी क्रान्तिधर्मिता को रेखांकित किया तो सुप्रसिद्ध शायर अनवर जलालपुरी ने बड़ी साफगोई से उनके बारे में यह कहा था: "विद्रोही वह राणाप्रताप है जिसका स्वागत हल्दी घाटी के मैदान में अकबर महान को करना चाहिये, विद्रोही ऐसा शिवाजी है जिसका इस्तकबाल तख्ते-ताऊस से उतरकर औरंगजेब को करना चाहिये और विद्रोही वह अदीब है जिसकी सेहत के लिये अदब की इबादतगाहों में दुआयें की जानी चाहिये।"


title: दामोदर स्वरूप 'विद्रोही'

text: उनके बारे में गीतकार अजय गुप्त ने कहा था - "गर चापलूस होते तो पुरखुलूस होते, चलते न यूँ अकेले पूरे जुलूस होते।" श्री गुप्त ने ठीक ही कहा था, क्योंकि विद्रोही जी चापलूस कभी नहीं रहे। उन्होंने अपनी बात हर मौके पर डंके की चोट पर कही। विद्रोही जी के बारे में मदनलाल वर्मा 'क्रान्त' ने उनके कीर्तिशेष हो जाने पर यह टिप्पणी की -"विद्रोही जी को सत्ता का सिंहासन भले ही न मिला हो, लेकिन जनता जनार्दन के हृदय में उन्होंने जो आसन प्राप्त किया वह उन्हें हमेशा अमर रखेगा।"


title: दामोदर स्वरूप 'विद्रोही'

text: रुहेलखण्ड विश्वविद्यालय में विद्रोही जी के व्यक्तित्व और कृतित्व पर शोध कार्य भी सम्पन्न हुआ और आदर्श श्रीवास्तव ने जी० एफ० कालेज शाहजहाँपुर के पूर्व प्राचार्य डॉ॰ एम० आर० खान आफरीदी के निर्देशन में पी०एचडी० की उपाधि प्राप्त की। उनके शोध का शीर्षक था-"दामोदर स्वरूप विद्रोही : व्यक्तित्व एवं कृतित्व (वीर रस, राष्ट्रीयता तथा मंच के विशेष संदर्भ में)"।


title: दामोदर स्वरूप 'विद्रोही'

text: विद्रोही जी को अपने सम्पूर्ण जीवन काल में 200 से अधिक नागरिक अभिनन्दन, अलंकरण, पुरस्कार तथा सम्मान प्राप्त हुए। उनमें से कुछ प्रमुख पुरस्कार व सम्मान


title: दामोदर स्वरूप 'विद्रोही'

text: दो अक्टूबर गान्धी जी और पूर्व प्रधानमन्त्री लाल बहादुर शास्त्री का जन्म दिन होने के साथ विद्रोही जी का भी जन्म दिन है। उनके बेटे विवेक गुप्ता ने उनकी याद में विद्रोही स्मृति न्यास का गठन कर प्रति वर्ष दो अक्टूबर को शाहजहाँपुर के गान्धी भवन में समारोह करके रुहेलखण्ड विश्वविद्यालय से एम०ए० (हिन्दी) में सर्वोच्च अंक प्राप्त करने वाले विद्यार्थी अथवा अखिल भारतीय कवि सम्मेलन का आयोजन करके किसी एक कवि को विद्रोही स्मृति सम्मान देने का निर्णय लिया।


title: हर्माइनी ग्रेंजर

text: हर्माइनी ग्रेंजर जे. के. रोलिंग द्वारा रचित हैरी पॉटर (उपन्यास) शृंखला में एक जादूगरनी है। वो इसके प्रमुख किरदार हैरी पॉटर की ख़ास दोस्त है। वो भी तन्त्र-मन्त्र और जादू-टोने के विद्यालय हॉगवर्ट्स में पढ़ती है। उसके माँ-बाप दोनो ही सामान्य मगलू (ग़ैर-जादूगर) हैं। इसके बावजूद भी हर्माइनी हर विषय में अपनी क्लास में अव्वल आती है (वो एक पढ़ाकू लड़की है)। उसे सभी मन्त्र और जादूगरी हमेशा याद रहती है। दुष्ट लॉर्ड वोल्डेमॉर्ट से लड़ने में हर्माइनी (और रॉन) ने हैरी की कई बार मदद की है।


title: हर्माइनी ग्रेंजर

text: हर्माइनी ग्रेंजर का चरित्र फिल्म में एम्मा वाटसन ने निभाया है। संस्करणों डब हिन्दी के लिए, राजश्री नाथ पहले २ फिल्मों में उसकी आवाज उठाई। अगली कड़ियों के बाकी के लिए, प्रज्ञा पांड्या शाह उसकी आवाज उठाई।


title: जॉन रस्किन

text: जॉन रस्किन (8 फ़रवरी 1819 - 20 जनवरी 1 9 00) विक्टोरियन युग की प्रमुख अंग्रेजी कला आलोचक थे। साथ ही एक आर्ट संरक्षक, ड्राफ्ट्समैन, वॉयल कॉरोलिस्ट, एक प्रमुख सामाजिक विचारक और परोपकारी थे। उन्होंने भूविज्ञान, वास्तुकला, मिथक, पक्षीविज्ञान, साहित्य, शिक्षा, वनस्पति विज्ञान और राजनीतिक अर्थव्यवस्था के रूप में विभिन्न विषयों पर लिखा था।


title: जॉन रस्किन

text: उनकी लेखन शैलियों और साहित्यिक रूप समान रूप से भिन्न थे। उन्होंने निबंध और ग्रंथ, कविता और व्याख्यान, यात्रा गाइड और मैनुअल, पत्र और यहां तक कि एक परियों की कहानी भी लिखी। उन्होंने विस्तृत स्केच और चट्टानों, पौधों, पक्षियों, परिदृश्य, और स्थापत्य संरचनाओं और अलंकरण के पेंटिंग भी बनाए।


title: जॉन रस्किन

text: उनकी विस्तृत शैली, जिसने कला पर उनके शुरुआती लेखन को चित्रित किया, उन्होंने अपने विचारों को और अधिक प्रभावी ढंग से संवाद करने के लिए तैयार की गई सरल भाषा में समय दिया। अपने सभी लेखन में उन्होंने प्रकृति, कला और समाज के बीच संबंधों पर जोर दिया।


title: जॉन रस्किन

text: वह 19 वीं शताब्दी के उत्तरार्ध में और प्रथम विश्व युद्ध तक बेहद प्रभावशाली थे। सापेक्ष गिरावट की अवधि के बाद, 1960 से अपने काम के कई शैक्षिक अध्ययनों के प्रकाशन के साथ उनकी प्रतिष्ठा में लगातार सुधार हुआ है। आज, उनके विचार और चिंताओं को पर्यावरणवाद, स्थिरता और शिल्प में अनुमानित रुचि के रूप में व्यापक रूप से मान्यता प्राप्त है।


title: सिद्धांचल गुफाएँ

text: यहाँ सभी 24 तीर्थंकरों की प्रतिमाएँ स्थित हैं। वे पद्मासन मुद्रा में बैठे और साथ ही कायोत्सर्ग मुद्रा में जैन परम्परागत नग्न रूप में खड़े दिखाए गए हैं। उनमें से कुछ के पीछे की नक्काशियाँ जैन किंवदंतियों के दृश्यों को बयान करती हैं। इन गुफ़ाओं के लगभग दक्षिण-पूर्व में गोपाचल पर्वतसमूह और यह ग्वालियर किले के भीतर स्थित तेली के मंदिर केमें लगभग उत्तर पश्चिम में स्थित है।


title: सिद्धांचल गुफाएँ

text: सिद्धांचल गुफा उरवई घाटी पर स्थित है, और ग्वालियर के किले का एक हिस्सा है। यह किले के उत्तर-पश्चिमी दीवारों के नीचे स्थित है। ग्वालियर शहर और किला प्रमुख राजमार्गों NH 44 और 46 (एशियाई राजमार्ग 43 और 47), एक रेलवे स्टेशन और हवाई अड्डे ( IATA: GWL) द्वारा अन्य भारतीय शहरों से जुड़ा हुआ है। यह मध्यकालीन युग से अन्य ऐतिहासिक हिंदू और जैन मंदिरों के पास स्थित है। इन गुफ़ाओं के लगभग दक्षिण-पूर्व में गोपाचल पर्वतसमूह और यह ग्वालियर किले के भीतर स्थित तेली के मंदिर केमें लगभग उत्तर पश्चिम में स्थित है।


title: सिद्धांचल गुफाएँ

text: जैन मंदिर के साथ सिद्धांचल गुफाएँ चट्टानों से निर्मित स्मारक हैं। वे किले में उरवई सड़क की ढलान के दोनों ओर, उरवई घाटी के किनारे पर स्थित हैं। स्मारकों में कई गुफाएं, दीवारों पर छोटी नक्काशियाँ, साथ ही 22 कोलॉसी भी शामिल हैं। इनमें से सबसे विशाल ऋषभनाथ (आदिनाथ) के लिए हैं, जो अपने पैरों के नीचले हिस्से की पीठ पर नक्काशी से निर्मित सांड के प्रतीक द्वारा पहचाने जाते हैं। इस प्रतिमा की ऊँचाई है। एक अन्य कॉलॉसी में एक बैठे हुए नेमिनाथ (उनके आसन पर शैल चिह्न है), पार्श्वनाथ अपने सिर पर सर्प के साथ, और महावीर (उनके पांडित्य पर सिंह चिह्न) शामिल हैं।


title: सिद्धांचल गुफाएँ

text: सिद्धांचल गुफा मंदिर ग्वालियर शहर के आसपास और आसपास पाए जाने वाले लगभग 100 जैन स्मारकों में से हैं, जो सभी 7 वीं से 15 वीं शताब्दी के हैं। सिद्धांचल की मूर्तियाँ उरवई रोड के पास स्थित हैं, और अधिकांश 15 वीं शताब्दी के हैं। इनका निर्माण एक ऐसे युग में हुआ था जब दिल्ली सल्तनत का पतन और विखंडन हो गया था, और ग्वालियर क्षेत्र में एक हिंदू राजपूत राजा वापस आ गया था, और बाबरने दिल्ली सल्तनतको समाप्त कर मुगल वंशकी स्थापना की थी। स्मारकों के पास पाए गए 1440 से 1453 तक के शिलालेख इन प्रतिमाओं का श्रेय तोमर गोत्र] [राजपूत तोमरराजाओं को देते हैं। लगभग 1473 ई तक सिद्धचाल गुफाएँ पूरी हो गईं। पूरा होने के कुछ 60 साल बाद, प्रतिमाओं को खंडित कर दिया गया और इन्हें 1527 बाबर ने इनके विनाश का आदेश दिया।


title: सिद्धांचल गुफाएँ

text: ग्वालियर किले के भीतर जैन गुफा मंदिर, हालांकि, नष्ट नहीं हुए थे, बस चेहरे, यौन अंगों और उनके अंगों को काटकर हटा दिया गया था। सदियों बाद, जैन समुदाय ने क्षतिग्रस्त मूर्तियों के शीर्ष पर वापस प्लास्टर जोड़कर कई मूर्तियों को पुनर्स्थापित किया।


title: अग्रहरि सिख

text: अग्रहरि सिख उत्तर और पूर्वी भारत का एक पिछड़ा सिख समुदाय हैं, जो मुख्यतः बिहार, झारखण्ड, पश्चिम बंगाल में पाए जाते हैं। इन्हें बिहारी सिख भी कहा जाता हैं, क्योंकि सदियों से अग्रहरि सिख का बिहार में बसेरा रहा है। यह समुदाय सिख के नौवे गुरु तेग बहादुर जी के समय में उनके आसाम यात्रा के दौरान सिख धर्म में परिवर्तित हुआ था।


title: उत्तर प्रदेश की प्रथम विधान सभा

text: भारतीय आम चुनाव १९५१-५२ के परिणामस्वरूप मई १९५२ में उत्तर प्रदेश की प्रथम विधान सभा का गठन किया गया था। पहले विधान सभा में कुल ४३१ विधायक थे।


title: ब्रुनेई के सुल्तान

text: ब्रुनेई के सुल्तानों का सबसे पहला ऐतिहासिक रिकॉर्ड ब्रुनेई के इतिहास के खराब शुरुआती दस्तावेजों के कारण स्पष्ट रूप से ज्ञात नहीं है। हाउस ऑफ बोल्किया के कई बड़े सदस्यों का दावा है कि उनके पूर्वज यमन में तरीम और हैदरमौत से बहसन और बालावी साद थे। इसके अलावा, इतिहास का "इस्लामीकरण" करने का प्रयास किया गया है, जिसमें "आधिकारिक इतिहास" का सत्यापन विदेशी स्रोतों से नहीं किया गया है।  ब्रुनेई के राजाओं के वंशावली रिकॉर्ड "बाटू तारसिल्ला को" 180 ई.पू. तक स्थापित नहीं किया गया था।


title: बलि का बकरा

text: किसी प्रमुख दोषी को बचाने के लिये किसी निर्दोष या कम दोष वाले पर दोषारोपण करना या उसे फंसा देना बलि का बकरा बनाना (Scapegoating) कहलाता है। 'बलि के बकरे' के रूप में कोई बच्चा, कर्मचारी, साथी, कमजोर देश या धार्मिक समुदाय हो सकता है। राजनीति में बलि का बकरा बनाना एक प्रमुख रणनीति है।


title: जब हैरी मेट सेजल

text: जब हैरी मेट सेजल एक आगामी हिंदी रोमांटिक कॉमेडी फ़िल्म है जिसका लेखन एवं निर्देशन इम्तियाज़ अली द्वारा किया गया है। फ़िल्म में शाहरुख़ खान, अनुष्का शर्मा मुख्य भूमिकाओं में हैं। यह फ़िल्म "रब ने बना दी जोड़ी" (2008) और "जब तक है जान" (2012) के बाद तीसरी फिल्म है जिसमें शाहरुख़ खान और अनुष्का शर्मा साथ काम कर रहे हैं।<br>


title: जब हैरी मेट सेजल

text: हरिन्दर सिंह नेहरा उर्फ हैरी (शाहरुख खान) एक टुरिस्ट गाइड है। एक परिवार को हवाई अड्डे तक ले जाने के बाद वो उसी परिवार की एक सदस्य, सेजल झवेरी (अनुष्का शर्मा) के पास आता है, जो अपने सगाई की अंगूठी कहीं खो देती है और उसकी मदद चाहती है। वैसे तो हैरी उसकी मदद नहीं करना चाहते रहता है, लेकिन वो कहीं उसके एजेंसी से उसकी शिकायत न कर दे, इस डर से वो उसकी मदद करने को तैयार हो जाता है। अंगूठी की तलाश करते करते, वो दोनों अच्छे दोस्त बन जाते हैं और हैरी उससे कहता है कि वो अपने गाँव से कनाडा में गायक बनने आया था, पर कुछ कर न पाने के कारण उसे ये काम करना पड़ रहा है।


title: जब हैरी मेट सेजल

text: अंगूठी की तलाश में हैरी और सेजल यूरोप के जगहों में घूमते हैं। अंगूठी ढूंढते ढूंढते उसे सेजल से प्यार हो जाता है, पर उसकी रुपेन (कवि शास्त्री) के साथ सगाई होने के कारण वो ये बात अपने मन में ही छिपा लेता है। उनको पता चलता है कि गैस (चन्दन रॉय सानयाल) नाम के एक अपराधी ने उसके अंगूठी को चुराया है। गैस के गुंडे, हैरी को मारते हैं, और उसके चोट में दवाई लगाने के लिए जब सेजल अपने बैग में देखती है तो उसे अंगूठी मिल जाती है। उसे एहसास होता है कि हमेशा से ही ये अंगूठी उसके बैग में ही था। पर वो अंजाने में ही हैरी से प्यार करने लगती है और उसके साथ ज्यादा समय गुजारने हो, इस कारण उससे अंगूठी मिल जाने की बात छुपा लेती है।


title: जब हैरी मेट सेजल

text: अगले दिन वो दोनों हैरी के दोस्त मयंक और इरिना की शादी में जाते हैं, वे दोनों उन दोनों से उनके रिश्ते के बारे में पुछते हैं, पर हैरी अपने आप को सेजल के लायक नहीं समझने के कारण अपनी भावनाओं को छुपा लेता है। इसके बाद सेजल अपने घर जाने का फैसला कर लेती है।


title: जब हैरी मेट सेजल

text: हवाई अड्डे में सेजल उसे अंगूठी दिखाती है और कहती है कि ये उसे कुछ दिन पहले मिला था, और ये हमेशा से ही बैग में ही पड़ा हुआ था। इसके बाद हैरी उसे अलविदा कहता है और वो चले जाती है।


title: जब हैरी मेट सेजल

text: सेजल के भारत आ जाती है और हैरी अपने काम में फिर लग जाता है, पर वो सेजल को याद करने लगता है और अवसाद में चले जाता है। उसका ध्यान उसके काम में नहीं लगता, तो उसका दोस्त, मयंक उसे मुंबई में जा कर सेजल से बात करने को कहता है। जब हैरी उसके शादी में आता है तो उसे पता चलता है कि उसकी शादी रद्द हो चुकी है। वो बाहर निकलता है और सेजल को बाहर बैठे हुए देखता है, वो दोनों मिलते हैं और अपने प्यार का इकरार करते हैं। इसके बाद वो सभी परिवार सहित पंजाब चले जाते हैं और वहीं उन दोनों की शादी हो जाती है।


title: जब हैरी मेट सेजल

text: फ़िल्म का उत्पादन अप्रैल 2016 से शुरू हुआ और अगस्त 2016 के शरू में फिल्मांकन की घोषणा की गई, जब फिल्म का काम शीर्षक "उत्पादन संख्या 52" था। फिल्म की कहानी के बारे में कुछ विवरण दिए गए हैं, हालांकि न्यूज़ आउटलेट्स ने बताया है कि खान एक पर्यटन गाइड की भूमिका निभायेंगे जो एक छुट्टी पर आई महिला से मिलता है, जिसका किरदार अनुष्का निभाएंगी। शर्मा को अपनी भूमिका के लिए खुद को तैयार करने के लिए कई महीनों की शब्दावली प्रशिक्षण की आवश्यकता पड़ी, क्योंकि उनका किरदार गुजरात से है। इस फिल्म के शीर्षक में कई बदलाव हुए जिसमें "रिंग", "रहनुमा" और "रौला" नाम शामिल हैं पर अंत में फ़िल्म का शीर्षक "जब हैरी मेट सेजल रखा गया"।


title: जब हैरी मेट सेजल

text: फ़िल्म का संगीत प्रीतम द्वारा रचित है और गीत इरशाद कामिल द्वारा लिखे गए हैं। दिलजीत दोसांझ फ़िल्म में एक विशेष गीत गायेंगे।


title: आदि देव

text: आदि शब्द का अर्थ है सबसे पहले अर्थात अत्यंत पुरातन | आदि देव शिव को कहा गया है। सृष्टि के निर्माण के लिए परमब्रह्म परमपिता ने जब पुरुष अवतार लिया तब साकार रूप में परमेश्वर को आदि देव कहा गया। इन्ही आदि देव से अखिल ब्रह्माण्ड की उत्पत्ति बताई गयी है। जो सभी देवों में प्रथम है और जिनकी उत्पत्ति सर्वप्रथम की गयी उन्हें आदि देव कहा गया उनके बिना अन्य देवताओं का कोई अस्तित्व ही नहीं होता।


title: आदि देव

text: जीने भगवान शिव के सभी नामों और उनके अर्थों का उल्लेख आदियोगी पीठ नामक पुस्तक में किया गया है। आदियोगी पीठ के पीठाधीश्वर के रूप में स्वयं भक्तिवेदांत स्वामी आदिदेव सरस्वती ने भगवान शिव के संपूर्ण जीवन चरित्र को आदियोगी पीठ पुस्तक में विस्तार से बताया है।


title: राजा मानसिंह तोमर संगीत एवं कला विश्वविद्यालय

text: राजा मानसिंह तोमर संगीत और कला विश्वविद्यालय, ग्वालियर, मध्य प्रदेश, भारत में स्थित एक राज्यीय विश्वविद्यालय है। इसे 2008 में मध्य प्रदेश सरकार द्वारा स्थापित किया गया था और इसका नाम महाराजा मानसिंह तोमर के नाम पर रखा गया है। विश्वविद्यालय संगीत, नृत्य, ललित कला और नाटक और रंगमंच में पाठ्यक्रम प्रदान करता है। इसमें 112 संबद्ध कॉलेज हैं।


title: गंभीर तीव्र श्वसन सिंड्रोम कोरोनावायरस (सार्स कोरोनावाइरस)

text: वाइरसजाति:<nowiki>incertae sedis</nowiki>परिवार:"Betacoronavirus" गंभीर तीव्र श्वसन सिंड्रोम कोरोनावायरस ( SARS-CoV या SARS-CoV-1 ) वायरस का एक प्रकार है जिसके कारण गंभीर तीव्र श्वसन सिंड्रोम (SARS) होता है। यह एक लिफाफा, सकारात्मक-भावना, एकल-फंसे आरएनए वायरस है जो फेफड़ों के भीतर उपकला कोशिकाओं को संक्रमित करता है। वायरस ACE2 रिसेप्टर से बंधकर मेजबान सेल में प्रवेश करता है । यह मनुष्य, चमगादड़, और हथेली के छिद्रों को संक्रमित करता है ।


text: 16 अप्रैल 2003 को, एशिया में SARS के प्रकोप और दुनिया में अन्य जगहों पर द्वितीयक मामलों के बाद, विश्व स्वास्थ्य संगठन (WHO) ने एक प्रेस विज्ञप्ति जारी कर कहा कि कई प्रयोगशालाओं द्वारा पहचाने जाने वाले कोरोनावायरस SARS का आधिकारिक कारण था। संयुक्त राज्य अमेरिका में रोग नियंत्रण और रोकथाम केंद्र (सीडीसी) और कनाडा में राष्ट्रीय माइक्रोबायोलॉजी प्रयोगशाला (एनएमएल) ने अप्रैल 2003 में SARS-CoV जीनोम की पहचान की। रॉटरडैम में इरास्मस विश्वविद्यालय के वैज्ञानिकों ने बताया कि एसएआरएस कोरोनोवायरस ने कोच के पदावनों को पूरा किया, जिससे यह प्रेरक एजेंट के रूप में पुष्टि हुई। प्रयोगों में, वायरस से संक्रमित मैकास ने मानव सार्स पीड़ितों के समान लक्षण विकसित किए।


text: 2019 में नोवल कोरोनावायरस के कारण एक महामारी ने एसएआरएस के प्रकोप में कई समानताएं दिखाईं, और वायरल एजेंट की पहचान एसएआरएस-संबंधित कोरोनावायरस, एसएआरएस-सीओवी -2 के एक और तनाव के रूप में की गई।


text: SARS, या गंभीर तीव्र श्वसन सिंड्रोम, SARS-CoV के कारण होने वाली बीमारी है। यह अक्सर गंभीर बीमारी का कारण बनता है और शुरुआत में मांसपेशियों में दर्द, सिरदर्द और बुखार के प्रणालीगत लक्षणों द्वारा चिह्नित किया जाता है, इसके बाद 2-14 दिनों में श्वसन संबंधी लक्षणों की शुरुआत , मुख्य रूप से खांसी, बदहजमी और निमोनिया होता है । एसएआरएस रोगियों में एक और समान बात रक्त में परिसंचारी लिम्फोसाइटों की संख्या में कमी है।


text: 2003 के SARS प्रकोप में, पुष्टि SARS-CoV संक्रमण वाले लगभग 9% रोगियों की मृत्यु हो गई। 60 वर्ष से अधिक आयु वालों के लिए मृत्यु दर बहुत अधिक थी, रोगियों की इस सबसेट के लिए मृत्यु दर 50% के करीब थी।


text: 12 अप्रैल 2003 को, वैंकूवर में माइकल स्मिथ जीनोम साइंसेज सेंटर में काम करने वाले वैज्ञानिकों ने माना कि कोरोनोवायरस के आनुवंशिक अनुक्रम को एसएआरएस से जुड़ा माना जाता है। टीम का नेतृत्व मार्को मार्रा ने किया और टोरंटो में संक्रमित रोगियों के नमूनों का उपयोग करते हुए ब्रिटिश कोलंबिया सेंटर फॉर डिजीज कंट्रोल और विनीपेग, मैनिटोबा में नेशनल माइक्रोबायोलॉजी प्रयोगशाला के सहयोग से काम किया। डब्ल्यूएचओ द्वारा एसएआरएस से लड़ने में एक महत्वपूर्ण कदम के रूप में गढ़ा गया नक्शा, जीएससी वेबसाइट (नीचे देखें) के माध्यम से दुनिया भर के वैज्ञानिकों के साथ साझा किया गया है। टोरंटो के माउंट सिनाई अस्पताल के डोनाल्ड लो ने इस खोज का वर्णन "अभूतपूर्व गति" के साथ किया है। एसएआरएस कोरोनोवायरस के अनुक्रम की पुष्टि अन्य स्वतंत्र समूहों द्वारा की गई है।


text: मई 2003 के अंत में, चीन के ग्वांगडोंग में स्थानीय बाजार में भोजन के रूप में बेचे जाने वाले जंगली जानवरों के नमूनों से हुए अध्ययन में पाया गया कि SARS "कोरोनोवायरस का एक" मुखौटा नकाबपोश पाम "सिवेट" ( "पैगुमा" सपा) से अलग किया जा सकता है, लेकिन जानवरों ने हमेशा नैदानिक नहीं दिखाया। संकेत। प्रारंभिक निष्कर्ष यह था कि एसएआरएस वायरस पाम सिवेट से मनुष्यों में एक्सनोग्राफिक बाधा को पार कर गया था, और गुआंग्डोंग प्रांत में 10,000 से अधिक नकाबपोश पाम सिवेट मारे गए थे। वायरस को बाद में रैकून कुत्तों ( "नक्टेर्यूटेसस" एसपी), फेरेट बैजर्स ( "मेलेलेल" एसपीपी), और घरेलू बिल्लियों में भी पाया गया था। 2005 में, दो अध्ययनों ने चीनी चमगादड़ों में कई सार्स-जैसे कोरोनवीरस की पहचान की। इन वायरस के Phylogenetic विश्लेषण ने एक उच्च संभावना का संकेत दिया कि SARS कोरोनावायरस चमगादड़ में उत्पन्न हुआ और सीधे या चीनी बाजारों में आयोजित जानवरों के माध्यम से मनुष्यों में फैल गया। चमगादड़ बीमारी के कोई भी लक्षण नहीं दिखाते थे, लेकिन सार्स जैसे कोरोनवीर के प्राकृतिक भंडार हैं। 2006 के पूर्वार्ध में, रोग नियंत्रण और रोकथाम के लिए चीनी का केंद्र के वैज्ञानिकों हांगकांग विश्वविद्यालय और गुआंगज़ौ रोग नियंत्रण और रोकथाम के लिए केंद्र कस्तूरी बिलाव और मनुष्यों में प्रदर्शित होने सार्स कोरोनावाइरस के बीच एक आनुवांशिक संबंध की स्थापना की, दावों पुष्टि है कि वायरस प्रजातियों भर में कूद गया था ।


text: SARS-Coronavirus कोरोना उपपरिवार के विशिष्ट प्रकार की प्रतिकृति रणनीति को अपनाता है । वायरस का प्राथमिक मानव रिसेप्टर एंजियोटेंसिन-परिवर्तित एंजाइम 2 (ACE2) है, जिसे पहली बार 2003 में पहचाना गया था।


title: मदुरै नायक राजवंश

text: मदुरै नायक राजवंश (1559—1736) मदुरै नगर में केन्द्रित इस राजवंश ने १७७ वर्ष राज किया।यह बेडा नायक जाति के है


title: २० जनवरी

text: 20 जनवरी ग्रेगोरी कैलंडर के अनुसार वर्ष का 20वाँ दिन है। साल में अभी और 345 दिन बाकी हैं (लीप वर्ष में 346)।


title: दिङ्नाग

text: दिङ्नाग (चीनी भाषा: 域龍, तिब्बती भाषा: ཕྲོགས་ཀྱི་གླང་པོ་ ; 480-540 ई.) भारतीय दार्शनिक एवं बौद्ध न्याय के संस्थापकों में से एक। प्रमाणसमुच्चय उनकी प्रसिद्ध रचना है। दिङ्नाग दो ही प्रमाण स्वीकार करते हैं- प्रत्यक्ष और अनुमान।


title: दिङ्नाग

text: दिङ्नाग संस्कृत के एक प्रसिद्ध कवि थे। वे पर आश्रित कुन्दमाला नामक नाटक के रचयिता माने जाते हैं। कुन्दमाला में प्राप्त आन्तरिक प्रमाणों से यह प्रतीत होता है कि कुन्दमाला के रचयिता कवि (दिङ्नाग) दक्षिण भारत अथवा श्रीलंका के निवासी थे।


title: दिङ्नाग

text: कुन्दमाला की रचना उत्तररामचरित से पहले हुयी थी। उसमें प्रयुक्त प्राकृत भाषा के आधार पर यह कहा जा सकता है कि कुन्दमाला की रचना पाँचवीं शताब्दी में किसी समय हुयी होगी।


title: दिङ्नाग

text: कुन्दमाला में कवि की शैली नितान्त सरस और सरला है। यहाँ न लम्बे-लम्बे समासयुक्त वाक्य हैं, न ही शास्त्रमात्र में प्रयुक्त अप्रचलित शब्दों का समावेश । प्रसादगुण इनकी कृतियों की शोभा बढ़ाता है। एक श्लोक देखें-


title: हरित भवन

text: हरित भवन एक प्रकार का ऐसा भवन, जो पर्यावरण के साथ मिल कर बना होता है। इसे बनाते समय इस तरह से बनाते हैं कि पर्यावरण को बहुत ही कम हानि हो। इसे बनाए के बाद आसपास के स्थान पर पेड़ पौधे लगाए जाते हैं। इसके अलावा कुछ लोग इसमें पूरी तरह से अपने भवन के ऊपर के भाग को गमलों और छोटे पौधों से सजाते हैं।


title: हरित भवन

text: इसका मुख्य लक्ष्य ऊर्जा क्षय को रोकना है। इस तरह के भवन का निर्माण इस प्रकार से किया जाता है कि इससे प्रकृति को बहुत कम हानि हो। इसके अलावा इसमें छोटे छोटे पौधे लगाए जाते हैं। जिससे कई प्रकार के लाभ मिलते हैं। जीवाश्म ईंधन के कमी होने के कारण इस तरह से ईंधन के स्रोत बनाने से उसकी कमी की पूर्ति भी हो जाती है। कई पौधे कई प्रकार के ईंधन भी प्रदान करते हैं। जिससे पेट्रोल जैसे ईंधन की आवश्यकता भी नहीं पड़ती है और यह सभी ईंधन पर्यावरण को किसी प्रकार का अधिक हानि भी नहीं पहुँचाता है।


title: गुरबानी जज

text: गुरबानी जज जिन्हें वीजे बानी के नाम से भीं जाना जाता है, वह एक मॉडल, अभिनेत्री, और एमटीवी इंडिया प्रस्तोता हैं। उन्हें लोकप्रिय टीवी शो बिग्ग बॉस १० पर एक प्रतियोगी के रूप में देखा गया था


title: गुरबानी जज

text: गुरबानी जज ने अपने करियर की शुरुआत एम टीवी रोडीज (सीजन-४) में प्रतिभागी के रूप में की थी जिसमे वह उपविजेता रही थी। सीजन ५ में भी उन्होंने रोडीज के साथ अपना सहयोग बनाया रखा। गुरबानी एक शौकीन सेहत उत्साही है और फिटनेस और टैटू के लिए उनका प्यार प्रसिद्ध है। उन्होंने कलर्स पर खतरों के खिलाडी के एक सीजन में भी भाग लिया और वह सर्वश्रेष्ठ प्रदर्शन करने वाले प्रतियोगियों में से भी एक थी। बानी ने विकास गुप्ता की पीरियड फिल्म रानी महल के साथ अपनी पहली फिल्म बनाई।


title: गुरबानी जज

text: उन्होंने एक तेलुगु फिल्म थिक्का में भी काम किया हैं। सितंबर २०१६ में, वह नेव इंदर के संगीत वीडियो अत्त तेरे यार में अभिनय किया था। साथ ही रियलिटी टीवी शो बिग बॉस १० में भाग लेने वाली प्रतिभागियो में से भी वह एक हैं।


title: सुएला ब्रेवरमैन

text: सू-एलेन कैसियाना "सुएला" ब्रेवरमैन क्यूसी (3 अप्रैल 1980) एक ब्रिटिश राजनीतिज्ञ और बैरिस्टर हैं, जो 6 सितंबर 2022 से ब्रिटेन की गृह सचिव के रूप में कार्यरत हैं। वह 2020 से 2022 तक इंग्लैंड और वेल्स के लिए अटॉर्नी जनरल थीं। उन्होंने 19 जून 2017 से 9 जनवरी 2018 तक यूरोपीय अनुसंधान समूह की अध्यक्षता की।


title: थराली विधानसभा निर्वाचन क्षेत्र, उत्तराखण्ड

text: थराली विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। चमोली जिले में स्थित यह निर्वाचन क्षेत्र अनुसूचित जाति के उम्मीदवारों के लिए आरक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 90,407 मतदाता थे।


title: पेस्ट विश्लेषण

text: पेस्ट विश्लेषण (PEST analysis) रणनीतिक प्रबंधन में पर्यावरणीय स्कैनिंग के लिए प्रयुक्त होने वाले समष्टिगत-पर्यावरणीय कारकों के फ्रेमवर्क का विश्लेषण और विवरण है। अंग्रेजी लघुरूप पेस्ट (PEST) इसमें शामिल चार घटकों के ऊपर आधारित है: राजनीतिक (Political), आर्थिक (E conomic), सामाजिक/सांस्कृतिक (S ocial / Cultural), और तकनीकी (Technological)।


title: पेस्ट विश्लेषण

text: ये चार श्रेणियां व्यापार, जहां आमतौर पर राष्ट्रीय या क्षेत्रीय स्तर पर स्थित हैं, की बड़ी तस्वीर का वर्णन करती हैं। पेस्ट विश्लेषण में दीर्घकालिक रुझानों पर विचार करना विशेष रूप से महत्वपूर्ण है, क्योंकि विशेष उद्योगों पर उनके प्रभावों को महसूस करने से पहले वे दुनिया में अधिक स्पष्ट हो सकते हैं।


title: पेस्ट विश्लेषण

text: भविष्य की तैयारी करते समय, कंपनियां रणनीतिक योजना में संलग्न होती हैं। यह प्रक्रिया कंपनी के अंदर और बाहर दोनों कारकों को देखती है, और उत्पन्न सूचनाओं को व्यवस्थित करने के लिए अक्सर एक स्वोट (SWOT) विश्लेषण, या समान ढांचे को नियुक्त करती है। रणनीतिक योजना जो बाहरी कारकों की जांच करती है, पर्यावरणीय स्कैनिंग कहलाती है ।


title: पेस्ट विश्लेषण

text: पेस्ट विश्लेषण पर्यावरणीय स्कैनिंग की आधारशिला है। पोर्टर के पांच बलों की तरह, एक पेस्ट विश्लेषण संगठन के बाहर आसपास के वातावरण को देखता है। हालांकि, पांच बलों के विपरीत, जो उद्योग पर ध्यान केंद्रित करता है जो एक कंपनी को घेरता है, एक पेस्ट विश्लेषण उद्योग के बाहर बड़े पैमाने पर (मैक्रो) वातावरण को देखता है। फाइव फोर्सेज की तरह, PEST O Pportunities से मेल खाती है और SWOT में T hreats है।


title: शहनवाज धनी

text: शाहनवाज़ धानी (जन्म 5 अगस्त 1998) एक पाकिस्तानी क्रिकेटर हैं। उन्होंने 25 नवंबर 2019 को सिंध के लिए, 201920 की क्विड-ए-आज़म ट्रॉफी में प्रथम श्रेणी में पदार्पण किया। उन्होंने 20 फरवरी को पाकिस्तान सुपर लीग में मुल्तान सुल्तांस के लिए 23 फरवरी 2021 को अपना ट्वेंटी 20 डेब्यू किया।


title: अक्कदी सभ्यता

text: अक्कद या अगादे मेसोपोटामिया की प्राचीनकालीन सभ्यताओं में से एक था। इसका काल 2334-2154 ईसापूर्व के बीच था। इसके बाद और पहले सुमेरी सभ्यता का प्रभाव रहा पर इस काल में साहित्य का विकास हुआ। अपने पतन के ५०० सालों के बाद में अक्कदी भाषा ने सुमेरी भाषा का स्थान व्यवहार में आने वाली भाषा के रूप में ले लिया। आधुनिक यहूदी और अरब अपने को इन्हीं सम्राटों के वंशज मानते हैं।


title: विश्वेश्वर प्रसाद कोइराला

text: विश्वेश्वर प्रसाद कोइराला (1914 - 21 जून 1982) नेपाल के प्रथम जन निर्वाचित प्रधानमन्त्री थे। वे नेपाली व हिन्दी भाषा के साहित्यकार भी हैं। उन्होंने अपने जीवन के अधिकांश समय नेपाली कांग्रेस पार्टी का नेतृत्व किया और 1959 से 1960 तक नेपाल के प्रधानमन्त्री रहे। वे नेपाली में लोकतंत्र की स्थापना के लिए मृत्यु पर्यन्त लड़ते रहे। श्री कोइराला ने नेपाली भाषा साहित्य में मनोवैज्ञानिक कथा का नया प्रयोग आरम्भ किया।


title: विक्रम सिंह

text: विक्रम सिंह एक राजनेता और उत्तर प्रदेश की 17वीं विधान सभा के सदस्य हैं। ये उत्तर प्रदेश के मुजफ्फरनगर जिले के खतौली विधान सभा क्षेत्र का प्रतिनिधित्व करते हैं।


title: विक्रम सिंह

text: विक्रम सिंह ने उत्तर प्रदेश विधानसभा चुनाव, 2017 में भारतीय जनता पार्टी के प्रत्याशी के रूप में चुनाव लड़ा और अपने निकटतम प्रतिद्वंद्वी समाजवादी पार्टी के प्रत्याशी चंद्र सिंह चौहान को 31,374 मतों से पराजित कर जीत दर्ज की।


title: कंपनी (2002 फ़िल्म)

text: कंपनी वर्ष २००२ रिलीजहुई हिन्दी फिल्म है। यह फिल्म की कहानी मुंबई में १९९० के दशक में चल रहे अंडरवर्ल्ड वॉर पर आधारित है, जिसका निर्देशन राम गोपाल वर्मा ने किया है । इस फिल्म में अजय देवगन, मोहनलाल, विवेक ओबेराय, मनीषा कोईराला और अंतरा माली मुख्य भूमिका में नजर आये थे। यह फिल्म वर्ष २००२ की सबसे ज्यादा कमाई करनेवाली फिल्मों में से एक थी। वर्ष २००३ में आयोजित फिल्मफेयर पुरस्कारों में इस फिल्म ने ७ पुरस्कार जीत कर अपना दबदबा साबित किया था।


title: चित्रकूट एक्सप्रेस

text: जबलपुर -लखनऊ चित्रकूट एक्सप्रेस भारतीय रेलवे की प्रतिदिन चलने वाली मेल /एक्सप्रेस ट्रैन हैं। यह जबलपुर से लखनऊ के बीच चलती हैं, जबलपुर , मध्य प्रदेश का एक प्रमुख शहर एवं मध्य भारत का मिलिट्री कैंटोनमेंट का एक प्रमुख केंद्र हैं, जबकि लखनऊ उत्तर प्रदेश की राजधानी हैं। इसका नाम रामायण में वर्णित चित्रकूट के नाम पर रखा गया हैं जो जबलपुर के काफी नजदीक हैं। चित्रकूट वही जगह हैं जहा भगवान श्री राम ने अपना वनवास कुछ दिनों के लिए काटा था।


title: चित्रकूट एक्सप्रेस

text: जबलपुर से लखनऊ जाने वाली चित्रकूट एक्सप्रेस का नंबर 15206 हैं। यह जबलपुर से रात के 20.40 में खुलती हैं एवं 26 स्टेशनों को पार करते हुए सुबह 9.30 बजे लखनऊ पहुँचती हैं। 548 किलोमीटर की लम्बी दूरी ये 12 घंटे 50 मिनट में पूरी करती हैं। इस ट्रैन का सबसे लम्बा स्टॉप मानिकपुर जंक्शन हैं, जहा हैं ये 35 मिनट् के लिए रूकती हैं


title: चित्रकूट एक्सप्रेस

text: इसके विपरीत लखनऊ से खुलने वाली चित्रकूट एक्सप्रेस शाम के 17।30 में खुलती हैं एवं दुसरे दिन सबेरे 07।10 तक पहुंचती हैं। यह ट्रैन भी सबसे अधिक देर तक 20 मिनट के लिए मानिकपुर में ही रूकती हैं


title: चित्रकूट एक्सप्रेस

text: प्रतिदिन चलने वाली इस ट्रैन की औसत गति 70 किलो मीटर /घंटे हैं। इस ट्रैन की रैंकों की देखभाल जबलपुर कोचिंग डिपो के द्वारा की जाती हैं।


title: खरगौन लोक सभा निर्वाचन क्षेत्र

text: खरगौन लोकसभा निर्वाचन क्षेत्र भारत के मध्य प्रदेश राज्य के 29 लोकसभा (संसदीय) निर्वाचन क्षेत्रों में से एक है। यह निर्वाचन क्षेत्र 1962 में अस्तित्व में आया। यह अनुसूचित जनजाति के उम्मीदवारों के लिए आरक्षित है और पूरे खरगोन जिले और बड़वानी जिले के हिस्से को कवर करता है।


title: प्रभावक समूह

text: प्रभावक समूह (Pressure groups या Advocacy groups या lobby groups या campaign groups या interest groups या special interest groups) उन समूहों को कहते हैम जो जनमत और/या सार्वजनिक नीति को प्रभावित करने के लिए विभिन्न प्रकार के हथकण्डे (तर्क-वितर्क, दबाव आदि) अपनाते हैं। राजनैतिक प्रणाली और सामाजिक प्रणालियों के विकास में प्रभावक समूह महत्वपूर्ण भूमिका निभाते रहे हैं।


title: उपजीव्य-उपजीवक

text: किसी वस्तु की उपपत्ति के लिए जो अपेक्षणीय है, वह उपजीव्य है तथा जो अपेक्षा करे वह उपजीवक है। अर्थात् जिस पर निर्भर रहा जाए वह उपजीव्य है और जो निर्भर रहे वह उपजीवक है। जैसे, प्रत्यक्ष के बिना अनुमान नहीं हो सकता, इसलिए प्रत्यक्ष प्रमाण अनुमान प्रमाण का उपजीव्य है और अनुमान प्रमाण प्रत्यक्ष प्रमाण का उपजीवक है।


title: उपजीव्य-उपजीवक

text: साहित्य के विकास में ‘आदान-प्रदान’ प्रक्रिया का महत्वपूर्ण योगदान रहता है। यह एक गतिशील जीवन्त प्रक्रिया है। उसमें पूर्ववर्ती से आधार रूप में कवि को जो कुछ भी उपलब्ध होता है उस पर खड़ा होकर ही आगे के


title: उपजीव्य-उपजीवक

text: लिए अपना कदम उठाता है। इसी तथ्य को नीति वाक्य में कहा गया है कि बुद्धिमान व्यक्ति एक पैर से खड़ा रहता है और दूसरे से चलता है। यह केवल 'व्यक्ति सत्य' ही नहीं, साहित्यिक सन्दर्भ में भी सत्य है। खड़े पैर का आधार पूर्ववर्ती उपजीव्य साहित्य होता है। इसी उपजीव्य परम्परागत साहित्य भूमि पर कवि का एक पैर स्थित रहता है यही उसका आदान है और जो पैर चलता रहता है- वह कवि का पैर प्रदान है। पूर्ववर्ती काव्यों का प्रभाव परवर्ती कृतियों में अवश्य दिखाई देती है, यही पूर्ववर्ती प्रभाव ही उपजीव्य-उपजीवक भाव होता है।


title: नूतनतम युग

text: होलोसीन ईपॉक या नूतनतम युग (Holocene /ˈhɒlɵsiːn/) भूवैज्ञानिक युग है जो अत्यंतनूतन युग के पश्चात आरम्भ हुआ। वर्तमान युग होलोसीन ईपॉक ही है। मौजूदा ईपॉक का नाम होलोसीन ईपॉक है, जो 11700 साल पहले शुरू हुआ था। इस होलोसीन ईपॉक (युग) को तीन अलग-अलग कालों में बांटा गया है- अपर, मिडल और लोअर। इनमें तीसरे यानी लोअर काल को मेघालयन नाम दिया गया है।


title: तकजि शिवशंकर पिल्लै

text: तकाजी शिवशंकरा पिल्लै (मलयालम : "तकऴि शिवशंकरप्पिळ्ळ") मलयालम भाषा के विख्यात साहित्यकार थे। इनके द्वारा रचित एक उपन्यास "चेम्मीन " के लिये उन्हें सन् १९५७ में साहित्य अकादमी पुरस्कार से सम्मानित किया गया।


title: श्रीलंका में धर्म की स्वतंत्रता

text: श्रीलंका में धर्म की स्वतंत्रता अध्याय II, श्रीलंका के संविधान के अनुच्छेद 9 के तहत एक संरक्षित अधिकार है । यह सभी धर्मों पर लागू होता है, हालांकि बौद्ध धर्म को राजकीय धर्म के रूप में प्राथमिक संरक्षण दिया जाता है । 1978 में राष्ट्रपति जेआर जयवर्धने द्वारा बौद्ध धर्म को सबसे महत्वपूर्ण स्थान दिया गया था, हालांकि श्रीलंका को सर्वोच्च न्यायालय द्वारा धर्मनिरपेक्ष देश माना जाता है।


title: श्रीलंका में धर्म की स्वतंत्रता

text: संविधान के अनुच्छेद 9 में कहा गया है: "श्रीलंका गणराज्य बौद्ध धर्म को सबसे महत्वपूर्ण स्थान देगा और उसके अनुसार यह राज्य का कर्तव्य होगा कि वह सभी 10 धर्मों के लिए दिए गए अधिकारों का आश्वासन देते हुए, बुद्ध सासाना की रक्षा और उसे बढ़ावा दे।


title: श्रीलंका में धर्म की स्वतंत्रता

text: लेख 10 और 14 (1) (ई) राज्य: "प्रत्येक व्यक्ति विचार, स्वतंत्रता और धर्म की स्वतंत्रता का हकदार है, जिसमें अपनी पसंद के धर्म या विश्वास को अपनाने या रखने की स्वतंत्रता शामिल है।" और "प्रत्येक नागरिक स्वतंत्रता के हकदार है, या तो स्वयं या दूसरों के साथ, या सार्वजनिक रूप से या निजी तौर पर, अपने धर्म या पूजा, पालन, अभ्यास या शिक्षण में विश्वास प्रकट करने के लिए।


title: श्रीलंका में धर्म की स्वतंत्रता

text: पारिवारिक कानून, जैसे, तलाक, बाल हिरासत और विरासत से संबंधित मामले को लागू जातीय या धार्मिक समूह के प्रथागत कानून के तहत ठहराया जाता है। उदाहरण के लिए, महिलाओं के लिए विवाह की न्यूनतम आयु 18 वर्ष है, सिवाय मुसलमानों के मामले में, जो युवावस्था और पुरुषों की शुरुआत के साथ विवाह करने वाली लड़कियों की अपनी धार्मिक धार्मिक प्रथाओं का पालन करना जारी रखती हैं, जब वे परिवार का समर्थन करने के लिए आर्थिक रूप से सक्षम होती हैं ।


title: श्रीलंका में धर्म की स्वतंत्रता

text: 2014 में, सरकार ने धार्मिक शिकायतों से निपटने के लिए एक विशेष धार्मिक पुलिस इकाई की स्थापना की। नई इकाई कानून और व्यवस्था मंत्रालय को रिपोर्ट करती है, हालांकि इसे बौद्ध सासाना और धार्मिक मामलों के मंत्रालय के बौद्ध प्रभाग में रखा गया है। आलोचकों का तर्क है कि यह बोडू बाला सेना (बीबीएस) जैसे हिंसक बौद्ध राष्ट्रवादी समूहों को मजबूत और मजबूत करेगा।


title: महाभारत (राजगोपालाचारी)

text: महाभारत चक्रवर्ती राजगोपालाचारी द्वारा रचित पौराणिक कथा पुस्तक है। इसका प्रथम प्रकाशन १९५८ में भारतीय विद्या भवन में हुआ। यह पुस्तक वेदव्यास द्वारा रचित महाभारत का संक्षिप्त अंग्रेजी पुनर्लेखन है। राज जी ने उनकी रामायण और इस पुस्तक को देशसेवा के रूप में बड़े कार्य के रूप में देखा।


title: युनिवर्सल स्टूडियोज़

text: यूनिवर्सल पिक्चर्स () (या जिसे कभी-कबार यूनिवर्सल सिटी पिक्चर्स, यूनिवर्सल सिटी स्टूडियोज़, यूनिवर्सल स्टूडियोज़ या केवल यूनिवर्सल कहा जाता है) कॉमकास्ट की सह कंपनी व एनबीसीयूनिवर्सल का एक भाग है। यह छः बड़े फ़िल्म निर्माता स्टूडियों में से एक है।


title: युनिवर्सल स्टूडियोज़

text: १९१२ में कार्ल लेमले द्वारा स्थापित यह विश्व का सबसे पुराना स्टूडियो है जो आज भी निर्माण में शामिल है; पहला स्टूडियो गौमाउंट पिक्चर्स व अगला सबसे पुराना पैरामाउंट पिक्चर्स है। ११ मई २००४ को इसे विवेंडी यूनिवर्सल द्वारा जनरल इलेक्ट्रिक को बेच दिया गया जो एनबीसी की कंपनी है। इस मिडिया मेल को एनबीसीयूनिवर्सल का नाम दिया गया हालांकि इसका नाम यूनिवर्सल स्टूडियोज़ इंक. एक सह कंपनी के नाम के तौर पर रहने दिया गया।


title: युनिवर्सल स्टूडियोज़

text: इसका निर्माण स्टूडियो १०० यूनिवर्सल सिटी प्लाज़ा में है जो यूनिवर्सल सिटी, कैलिफोर्निया में स्थित है। इसके वितरण व अन्य कॉर्पोरेट ऑफिस न्यू यॉर्क शहर में है। यह मोशन पिक्चर असोसिएशन ऑफ़ अमेरिका (एमपीएए) का सदस्य है।.


title: रमिज राजा

text: रमीज हसन राजा (पंजाबी, ; जन्म 14 अगस्त 1962) एक पाकिस्तानी क्रिकेट कमेंटेटर, यूट्यूबर, रवीयन और पूर्व क्रिकेटर थे, जिन्होंने 1980 और 1990 के दशक में (कभी-कभी एक कप्तान के रूप में) पाकिस्तान का प्रतिनिधित्व किया था। क्रिकेट से संन्यास लेने के बाद से वह अंतरराष्ट्रीय क्रिकेट मैचों में कमेंटेटर रहे हैं। जाहिरा तौर पर वह एक शिया हैं वह अपने यूट्यूब चैनल रमिज़ स्पीक्स पर क्रिकेट के बारे में बात करते हैं।


title: पटोरी (समस्तीपुर)

text: शाहपुर पटोरी स्टेशन (स्टेशन कोड SPP) पूर्व मध्य रेलेवे के सोनपुर रेलवे डिविजन का एक रेलवे स्टेशन है। शाहपुर पटोरी स्टेशन भारतीय राज्य बिहार के समस्तीपुर जिले में शाहपुर पटोरी खंड में स्थित है। यह रेलवे स्टेशन वर्ष 1901 में स्थापित किया गया। पहले यह स्टेशन शाहपुर उंडी और बहादूरपुर पटोरी गाँव के बीच में कहीं थी। इस स्टेशन को वर्तमान स्थान पर वर्ष 1938 में पुनः स्थापित किया गया था। वर्तमान में शाहपुर पटोरी में अभी कई सारी चीजों की सुविधा अब लोगों को प्राप्त होने लगी है।


title: भटकल

text: भटकल (Bhatkal) भारत के कर्नाटक राज्य के उत्तर कन्नड़ ज़िले में स्थित एक नगर है। यह अरब सागर के तट पर स्थित एक बंदरगाह-शहर है।


title: आकूति

text: आकूति स्वयंभुव मनु और शतरूपा की तीन कन्याओं में से प्रथम कन्या थी। आकूति का विवाह रुचि प्रजापति के साथ हुआ। आकूति के गर्भ से एक पुत्र तथा एक कन्या का जन्म हुआ। आकूति के पुत्र को स्वयंभुव मनु ने ले लिया। आकूति की कन्या का नाम दक्षिणा था। दक्षिणा के रूप में आकूति के गर्भ से स्वयं देवी लक्ष्मी अवतरित हुईं थीं। दक्षिणा के युवा होने पर उसका विवाह भगवान विष्णु से कर दिया गया।


title: ३१ जनवरी

text: 31 जनवरी ग्रेगोरी कैलंडर के अनुसार वर्ष का 31वाँ दिन है। साल में अभी और 334 दिन बाकी हैं (लीप वर्ष में 335)।


title: अंतरराष्ट्रीय क्रिकेट 2019

text: 2019 अंतर्राष्ट्रीय क्रिकेट सीज़न मई 2019 से सितंबर 2019 तक था। इंग्लैंड और वेल्स में 2019 क्रिकेट विश्व कप इस दौरान हुआ, जो 30 मई 2019 से शुरू होगा। इस दौरान 11 टेस्ट मैच, 91 एकदिवसीय अंतर्राष्ट्रीय (वनडे) और 71 ट्वेंटी-20 अंतर्राष्ट्रीय (टी20ई) खेले जाने थे। इस सत्र की शुरुआत भारत ने टेस्ट क्रिकेट रैंकिंग में, इंग्लैंड ने एकदिवसीय रैंकिंग में और पाकिस्तान ने ट्वेंटी-20 रैंकिंग से की। 3 मई को, अंतर्राष्ट्रीय क्रिकेट परिषद (आईसीसी) ने पुरुषों की टी20ई रैंकिंग का विस्तार करते हुए आईसीसी के सभी मौजूदा पूर्ण सदस्य और सहयोगी सदस्यों को शामिल किया, जिसमें 80 टीमें थीं। महिलाओं की रैंकिंग में, ऑस्ट्रेलिया की महिलाएं महिला वनडे और महिला टी20ई दोनों टेबल का नेतृत्व करती हैं।


title: अंतरराष्ट्रीय क्रिकेट 2019

text: 1 अगस्त 2019 से सभी अंतरराष्ट्रीय क्रिकेट मैचों में कंस्यूशन रिप्लेसमेंट का उपयोग करने की अनुमति दी गई थी, क्योंकि आईसीसी ने इस आशय के लिए प्लेइंग कंडीशंस में बदलाव को मंजूरी दे दी थी। अंतरराष्ट्रीय क्रिकेट में पहली बार एक संघटन विकल्प का उपयोग किया गया था जब एशेज के दूसरे टेस्ट में बाउंसर द्वारा गर्दन पर प्रहार किए जाने के बाद स्टीव स्मिथ को मारनस लबसुचगने द्वारा बदल दिया गया था।


title: अंतरराष्ट्रीय क्रिकेट 2019

text: अंतर्राष्ट्रीय पुरुष क्रिकेट की शुरुआत इंग्लैंड और आयरलैंड के बीच एकदिवसीय मैच से हुई, जिसे इंग्लैंड ने जीता। मई में शुरू होने वाला 2019 क्रिकेट विश्व कप इंग्लैंड में आयोजित किया गया था। इंग्लैंड ने सुपर ओवर में न्यूजीलैंड को हराकर अपना पहला विश्व कप जीता, एक फाइनल में टाई के बाद। विश्व कप के बाद, इस सीज़न में 71 वीं एशेज श्रृंखला खेली गई थी। एशेज टेस्ट 2019–21 आईसीसी विश्व टेस्ट चैम्पियनशिप के उद्घाटन के पहले टेस्ट मैच थे। सीरीज का चौथा टेस्ट जीतने के बाद ऑस्ट्रेलिया ने एशेज को बरकरार रखा। यह श्रृंखला 2-2 से ड्रा की गई थी, 1972 के बाद एशेज श्रृंखला पहली बार निकाली गई थी।


title: अंतरराष्ट्रीय क्रिकेट 2019

text: इंग्लैंड और आयरलैंड के बीच हुए एकतरफा टेस्ट में आयरलैंड अपनी दूसरी पारी में 38 रन पर आउट हो गई। यह टेस्ट इतिहास में कुल सातवीं सबसे कम पारी थी और इंग्लैंड ने 1955 में 26 रन पर न्यूजीलैंड को आउट कर दिया। एशेज के तीसरे टेस्ट में, इंग्लैंड अपनी पहली पारी में 67 रन पर आउट हो गया और टेस्ट जीत गया; 1887 के बाद से यह पहली बार है जब कोई टीम अपनी पहली पारी में 70 से कम पर आउट हुई है और मैच जीतने के लिए आगे बढ़ी है।


title: अंतरराष्ट्रीय क्रिकेट 2019

text: रोमानिया टी20ई कप 2019 ने पुरुषों के टी 20 आई में कई रिकॉर्ड बनाए। चेक गणराज्य और तुर्की के बीच मैच में चेक रिपब्लिक ने टी20ई (278) में सबसे अधिक पारी के रिकॉर्ड की बराबरी की, तुर्की ने टी20ई (21) में सबसे कम, और रनों के मामले में हार का सबसे बड़ा अंतर (257) माना।


title: अंतरराष्ट्रीय क्रिकेट 2019

text: इसके अलावा, इस सीज़न में 2020 आईसीसी टी20ई विश्व कप के लिए कई योग्यता कार्यक्रम हुए। अफ्रीका क्वालीफायर में, नामीबिया और केन्या दोनों 2019 आईसीसी टी20ई विश्व कप क्वालीफायर टूर्नामेंट में आगे बढ़े। जर्सी यूरोप क्वालिफायर टूर्नामेंट से आगे बढ़ी और सिंगापुर एशिया क्वालिफायर टूर्नामेंट से आगे बढ़ा। अंतिम क्वालीफायर टूर्नामेंट में अमेरिका समूह था, जिसमें कनाडा और बरमूडा की प्रगति देखी गई थी। इस सत्र में 2023 आईसीसी क्रिकेट विश्व कप के लिए योग्यता की शुरुआत हुई, जिसमें स्कॉटलैंड ट्राई-नेशन सीरीज क्रिकेट विश्व कप लीग 2 से बाहर हो गई।


title: अंतरराष्ट्रीय क्रिकेट 2019

text: जुलाई 2019 में, आईसीसी ने जिम्बाब्वे क्रिकेट को निलंबित कर दिया, आईसीसी संविधान के उल्लंघन के लिए, टीम ने आईसीसी कार्यक्रमों में भाग लेने से रोक दिया। यह पहली बार था जब आईसीसी के एक पूर्ण सदस्य को निलंबित किया गया था। जिम्बाब्वे के निलंबन के परिणामस्वरूप, आईसीसी ने उन्हें 2019 आईसीसी टी20ई विश्व कप क्वालिफायर नाइजीरिया के साथ और 2019 आईसीसी महिला विश्व ट्वेंटी-20 क्वालिफायर टूर्नामेंट को नामीबिया के साथ बदल दिया। इसके अलावा, आईसीसी ने गैर-अनुपालन मुद्दों के लिए क्रोएशियाई क्रिकेट महासंघ और ज़ाम्बिया क्रिकेट संघ को निलंबित कर दिया, और रॉयल मोरक्को क्रिकेट महासंघ को निष्कासित कर दिया क्योंकि वे आईसीसी सदस्यता मानदंड के अनुरूप नहीं रहे।


title: अंतरराष्ट्रीय क्रिकेट 2019

text: इस सीज़न में महिला क्रिकेट ने 2020 आईसीसी महिला टी20ई विश्व कप के लिए योग्यता का निष्कर्ष देखा, इनमें से कई इवेंट 2021 महिला क्रिकेट विश्व कप योग्यता प्रक्रिया का हिस्सा भी थे। क्षेत्रीय योग्यता समूहों ने टीमों को आईसीसी महिला विश्व ट्वेंटी-20 क्वालीफायर 2019 और महिला क्रिकेट विश्व कप क्वालीफायर 2020 टूर्नामेंट दोनों में प्रगति दिखाई। नामीबिया द्वारा प्रतिस्थापित किए जाने से पहले जिम्बाब्वे ने अफ्रीका समूह से शुरुआत में क्वालीफाई किया था। पापुआ न्यू गिनी ईएपी समूह से योग्य है, संयुक्त राज्य अमेरिका अमेरिका समूह से योग्य है और नीदरलैंड यूरोप समूह से योग्य है। आईसीसी महिला विश्व ट्वेंटी-20 क्वालीफायर 2019 सीजन के दौरान भी हुआ। बांग्लादेश और थाईलैंड 2020 आईसीसी महिला टी20ई विश्व कप में प्रगति करने के लिए क्वालीफायर के फाइनल में पहुंच गए। यह पहली बार था जब थाईलैंड ने महिला टी20ई विश्व कप टूर्नामेंट के लिए क्वालीफाई किया था। बांग्लादेश ने क्वालिफायर के फाइनल में थाईलैंड को हराकर टूर्नामेंट जीता।


title: अंतरराष्ट्रीय क्रिकेट 2019

text: 2019 क्विबुका महिला टी 20 टूर्नामेंट में कई रिकॉर्ड बने। माली ने महिला टी20ई में पांच सबसे कम पारियों में से चार का स्कोर बनाया, जिनमें से सबसे कम छह थे। इसके अलावा, महिला टी20ई में दो उच्चतम पारी के योग भी इस टूर्नामेंट को निर्धारित किया गया था, जिसमें युगांडा का 314/2 सबसे अधिक था। इसके अलावा, चार द्विपक्षीय श्रृंखलाएं खेली गईं, जिसमें 23 वीं महिला एशेज भी शामिल थी, जिसे ऑस्ट्रेलिया ने जीता था।


title: अंतरराष्ट्रीय क्रिकेट 2019

text: जिम्बाब्वे की महिलाएं तीन 50 ओवर के मैच और तीन महिला टी20ई खेलने के लिए आयरलैंड का दौरा करने वाली थीं। हालांकि, जिम्बाब्वे क्रिकेट से फंडिंग के मुद्दों के कारण दौरे को रद्द कर दिया गया था।


title: अंतरराष्ट्रीय क्रिकेट 2019

text: जुलाई 2019 में, आईसीसी ने जिम्बाब्वे क्रिकेट को निलंबित कर दिया। देश को अफगानिस्तान में एक टेस्ट मैच, पांच वनडे और तीन टी20ई मुकाबलों की मेजबानी के लिए निर्धारित किया गया था। 20 अगस्त 2019 को, अफगान क्रिकेट बोर्ड ने 2019–20 सीज़न के अपने पहले फिक्स्चर के लिए टेस्ट और टी20ई टीम की घोषणा की, जिसमें ज़िम्बाब्वे दौरे का कोई संदर्भ नहीं था।


title: अखिल कुमार

text: अखिल कुमार एक भारतीय मुक्केबाज हैं जिन्होंने मुक्केबाजी में कई अंतर्राष्ट्रीय और राष्ट्रीय पुरस्कार जीते हैं। वे "ओपन गार्डेड" मुक्केबाजी शैली में पारंगत हैं। 2005 में भारतीय सरकार ने अंतर्राष्ट्रीय मुक्केबाजी में उनकी उपलब्धियों के लिए उन्हें अर्जुन पुरस्कार से सम्मानित किया। अर्जुन पुरस्कार भारत सरकार द्वारा खिलाड़ियों को दिया जाने वाला सर्वोच्च सम्मान है।


title: अखिल कुमार

text: अखिल कुमार का जन्म 27 मार्च 1981 को उत्तर प्रदेश के फैजाबाद में हुआ था। तेरह साल की उम्र में उन्होंने मुक्केबाजी शुरू की। उनका पहला मुक्केबाजी मुकाबला हरियाणा राज्य के स्कूली स्तर पर था।


title: अखिल कुमार

text: कुमार ने चीन के गुआंगझू में आयोजित प्रथम एआईबीए एशियन 2004 ओलंपिक क्वालीफाइंग टूर्नामेंट में दूसरा स्थान हासिल कर एथेंस गेम्स के लिए क्वालीफाई किया था। वहां फाइनल में वे उजबेकिस्तान के तुलाशबॉय डॉनियोरोव से हार गए थे। 2004 के ओलंपिक्स में वे पहले दौर में जेरोम थॉमस से हार गए थे।


title: अखिल कुमार

text: 2005 में कुमार ने स्कॉटलैंड के ग्लास्गो में चौथे राष्ट्रमंडल संघ मुक्केबाजी मुकाबले में स्वर्ण पदक जीता। उन्होंने 54 किलोग्राम वर्ग के फाइनल में दक्षिण अफ्रीका के बोंगानी महालैंगू को 18-17 के बहुत ही कम अंतर से हराया था।


title: अखिल कुमार

text: 2006 के राष्ट्रमंडल खेलों में उन्होंने बैंटमवेट के 54 किलोग्राम वर्ग में पहले नाइजीरियाई नेस्टर बोलूम को हराया और फिर फाइनल में मॉरिशस के ब्रूनो जूली को हराकर स्वर्ण पदक जीता।


title: अखिल कुमार

text: उन्होंने फाइनल के पहले राउंड में विरोधी मुक्केबाज पर ऐसे छह वार किए जिसका वो कोई जवाब नहीं दे सका। दूसरा राउंड कुछ बराबरी पर रहा जिसे कुमार ने 5-4 के अंतर से जीत लिया। तीसरे राउंड में उन्होंने थोड़ा और बेहतर किया और मुकाबले को 6-4 से जीत लिया और आखिरी राउंड में 3-4 से हारने के बावजूद सिंगल पंच से खुद को बचाने में कामयाब रहे जिससे उन्हें पूरा मुकाबला हारना पड़ सकता था।


title: अखिल कुमार

text: बैंकॉक में एशियन बॉक्सिंग क्वालिफाइंग मुकाबले में कई दूसरों के चित करने के अलावा 2004 के ग्रीष्मकालीन ओलंपिक्स में रजत पदक जीतने वाले वोरापोज पेट्चकूम को हराकर कुमार 2008 ओलंपिक खेलों के लिए क्वालिफाई किया।


title: अखिल कुमार

text: ओलंपिक मुकाबले में उन्होंने बैंटमवेट 54 किलोग्राम वर्ग में फ्रांसीसी अली हलब को 12-5 के अंकों के आधार पर हराकर दूसरे दौर में जगह बनाई। राउंड-16 के दूसरे राउंड के मुकाबले में 2-6 से पिछड़ने के बावजूद उन्होंने बड़े ही विवादित तरीके से वर्तमान विश्व चैंपियन सर्गेई वोदोप्यानोव को हरा दिया। चौथे राउंड के अंत में स्कोर 9-9 की बराबरी पर था, लेकिन निर्णायकों ने ज्यादा संख्या में पंच मारने की वजह से कुमार के पक्ष में फैसला दिया। 18 अगस्त 2008 को क्वार्टर फाइनल्स में वे मॉलडोवा के वीएसेस्लाव गोजान से 3-10 के अंतर से हार गए।


title: अखिल कुमार

text: कुमार 1999 में पहली बार अंतर्राष्ट्रीय मुक्केबाजी मुकाबले में शामिल हुए थे और छठे वाईएमसीए जूनियर अंतर्राष्ट्रीय बॉक्सिंग चैंपिनयशिप में स्वर्ण पदक जीता था। 2001 में उन्होंने रूस में इंटरनेशनल इनविटेशनल बॉक्सिंग चैंपियनशिप में एक और स्वर्ण पदक जीता। 2003 में उन्होंने फ्लाईवेट वर्ग में विलितियो एम पायला (पीएचपी) को 20-16 के अंतर से हराकर स्वर्ण पदक जीता। बारह स्वर्ण, एक रजत और चार कांस्य पदकों के अलावा वे तीन बार सर्वश्रेष्ठ मुक्केबाज का अवार्ड भी जीत चुके हैं।


title: अखिल कुमार

text: 2004 ओलंपिक्स में वे जेरोम थॉमस से पहले राउंड के मुकाबले में ही हार गए थे। 2005 में स्कॉटलैंड के ग्लास्गो में चौथे राष्ट्रमंडल मुक्केबाजी चैंपियनशिप्स में उन्होंने स्वर्ण पदक जीता था। 54 किलोग्राम वर्ग में उन्होंने दक्षिण अफ्रीका के बोनगानी महालैंगू को 18-17 के बहुत कम अंतर से हराया था। कुमार को 2005 में अर्जुन पुरस्कार मिला।


title: अखिल कुमार

text: 2006 के राष्ट्रमंडल खेलों में उन्होंने बैंटमवेट के 54 किलोग्राम वर्ग में नाइजीरियाई नेस्टर बोलूम को हराया और फिर फाइनल में मॉरिशस के ब्रूनो जूली को हराकर स्वर्ण पदक जीता।


title: अखिल कुमार

text: बैंकॉक में एशियन बॉक्सिंग क्वालिफाइंग मुकाबले में कई दूसरों को चित करने के अलावा 2004 के ग्रीष्मकालीन ओलंपिक्स में रजत पदक जीतने वाले वोरापोज पेट्चकूम को हराकर कुमार 2008 ओलंपिक खेलों के लिए क्वालिफाई किया।


title: अखिल कुमार

text: ओलंपिक मुकाबले में उन्होंने बैंटमवेट 54 किलोग्राम वर्ग में फ्रांसीसी अली हलब को 12-5 के अंकों के आधार पर हराकर दूसरे दौर में जगह बनाई। राउंड-16 के दूसरे राउंड के मुकाबले में 2-6 से पिछड़ने के बावजूद उन्होंने वर्तमान विश्व चैंपियन सर्गेई वोदोप्यानोव को हरा दिया। चौथे राउंड के अंत में स्कोर 9-9 की बराबरी पर था, लेकिन निर्णायकों ने ज्यादा पंच मारने की वजह से कुमार के पक्ष में फैसला दिया। 18 अगस्त 2008 को क्वार्टर फाइनल्स में वे मॉलडोवा के वीएसेस्लाव गोजान से 3-10 से हार गए।


title: अखिल कुमार

text: 2008 में मॉस्को में हुए एआईबीए विश्व कप में कुमार ने क्वार्टर फाइनल्स में 15-6 के बड़े अंतर से जर्मनी के मार्सेल शिंडर को हराया. सेमीफाइनल्स में अंतिम स्कोर 4-4 था, लेकिन इस बार निर्णायकों ने उनके विरोधी के पक्ष में फैसला सुनाया. कुमार को कांस्य से संतोष करना पड़ा.


title: अखिल कुमार

text: कुमार ने एक बार कहा था, "जीत के लिए हो सकता है कि आपको अपने विरोधी को ज्यादा और जोर से मारना पड़ता हो, लेकिन चोट आपको भी लगती है।..यानी जीत हो या हार, दोनों ही दर्द के साथ मिलती है".


title: अखिल कुमार

text: रिंग के बाहर कुमार एक बेहद ही सामान्य जीवन जीते हैं। दुनिया के सर्वश्रेष्ठ बैंटमवेट बॉक्सर को हराने के बाद कुमार को भारत में काफी लोकप्रियता मिली, भले ही वे अगला ही मैच हार गए थे। जीत के बाद उन्होंने जो एक बात कही थी उससे कई लोग काफी प्रभावित हुए थे, उन्होंने कहा था, "सपने वे नहीं हैं जो हम सोते हुए देखते हैं। सपने तो वे हैं जो हमें सोने ही न दें."(1)


title: अखिल कुमार

text: वे क्वार्टरफाइनल्स में हार गए, लेकिन उनकी लोकप्रियता वैसी ही बनी रही। ओलंपिक खत्म होने के कुछ हफ्तों के बाद कुमार ने स्वीकार किया कि वे अब भी उस हार का दर्द महसूस करते हैं और इससे विश्वास बना रहता है। उन्होंने कहा कि वे जिस शख्स को आदर्श मानते हैं वह वे खुद हैं। कुमार कहते हैं कि हालांकि उन्होंने भारत के लोगों का दिल तो जीत लिया, लेकिन "सच तो ये हैं कि मैं एक हारा हुआ व्यक्ति हूं, मैं स्वर्ण नहीं जीत सका". कुमार के मुताबिक इसकी भरपाई की शुरुआत आने वाले राष्ट्रमंडल खेलों और विश्व चैंपिनयशिप्स में स्वर्ण पदक जीतने से ही हो सकता है: "ये सिर्फ एक ही मेडल है जिसे काफी मेहनत से हासिल किया जाता है – स्वर्ण. दूसरे पदक तो किस्मत और भाग्य के सहारे जीते जाते हैं". उन्होंने कहा कि यही सबसे बड़ी वजह है कि अभिनव बिंद्रा एक भारतीय हीरो हैं। हार के बाद भी सकारात्मक रहने के बारे में वह कहते हैं, "मैं काफी सोच-समझ कर अपने आसपास के लोगों और कंपनियों के बारे में सूचनाएं प्राप्त करता हूं. इससे काफी फर्क पड़ता है ". उन्होंने कहा कि उनमें एक खासियत है कि वे गैरजरूरी चीजों को अलग करने में कामयाब रहते हैं। कुमार का कहना है, "मैं प्रेरणादायक और समर्पित कहानियां देखना और पढ़ना पसंद करता हूं. किसी चीज को देखने का मेरा यही नजरिया है".


title: अखिल कुमार

text: फैजाबाद में जन्मे खिलाड़ी का कहना है कि मुक्केबाजी एक लत है, लेकिन नतीजे के साथ: "जीत के लिए हो सकता है कि आपको अपने विरोधी मुक्केबाज को अधिक और जोर से मारना पड़ता हो, लेकिन चोट आपको भी लगती है। जीत हो या हार, दोनों ही दर्द के साथ मिलती है".


title: अखिल कुमार

text: भारतीय दल के सीनियर मुक्केबाज होने के नाते अखिल कुमार बुरे समय में भी अपना जोश बनाए रखते हैं: "मैं जिस तरह का बर्ताव करता हूं, मेरे जूनियर अवाश्य ही उसका अनुकरण करते होंगे."


title: अखिल कुमार

text: वे इस बात से काफी खुश हैं कि आखिरकार भारतीय मुक्केबाजों ने मेडल जीतना शुरु कर दिया है। जीतेंदर और विजेंदर जैसे युवा मुक्केबाजों को वे कहते हैं: "मेडल सिर्फ जीतो नहीं, उन्हें छीन लो".


title: अखिल कुमार

text: भारत में मुक्केबाजी ने नया आयाम हासिल किया है। कुमार बताते हैं, "चूंकि हममें से ज्यादातर लोग दूर-दराज के इलाके से आते हैं, ऐसे में कोई भी ये नहीं जानता है कि हमारी काबीलियत क्या है".


title: अखिल कुमार

text: कुमार ने बताया कि वह इस बात से काफी खुश हैं कि 2012 के लंदन ओलंपिक्स में महिला मुक्केबाजी को भी शामिल कर लिया गया है। कुमार ने कहा, "महिला मुक्केबाजी में हमारे पास बहुत अच्छी खिलाड़ी हैं और लंदन गेम्स में मेडल की उम्मीद की जा सकती है।..लेकिन महिलाओं को शामिल करने के लिए हम पुरुषों को चार वर्गों की कुर्बानी देनी पड़ी है".


title: अखिल कुमार

text: स्कोरिंग सिस्टम में हुए बदलाव को लेकर कुमार खुश नहीं है और वे सोचते हैं कि इससे ये खेल आसान हो जाएगा और इसका आकर्षण भी कम होगा। "पहले मुक्केबाजी को इसके महान खिलाड़ियों (जैसे मुहम्मद अली) की शैली और शान के लिए याद किया जाता था, लेकिन बदलाव के बाद अब मुकाबले के दौरान सभी को अत्यंत सावधानी बरतनी पड़ेगी."


title: अखिल कुमार

text: हाल ही में शूटिंग के ट्रायल सिस्टम (बिंद्रा) को लेकर हुए विवाद के बारे में जब उनसे पूछा गया तो कुमार ने कहा कि अपने-अपने तर्कों पर दोनों ही पक्ष सही थे। "ट्रायल हमेशा से ही महत्त्वपूर्ण है, यह कम लोकप्रिय खिलाड़ियों को भी अपनी काबिलियत दिखा कर राष्ट्रीय टीम में जगह बनाने का मौका देता है, लेकिन बिंद्रा का मामला थोड़ा अलग था, वह एक ओलंपिक चैंपियन हैं और वे अंतर्राष्ट्रीय स्तर पर लगातार अच्छा प्रदर्शन कर रहे थे, इसलिए आप उन्हें टीम के लिए नजरअंदाज नहीं कर सकते हैं".


title: नैतिक संकट

text: अर्थशास्त्र में, नैतिक संकट (अंग्रेज़ी: "moral hazard") तब होता है जब कोई व्यक्ति स्वयं बीमाकृत (insured) होने पर अधिक जोखिम उठाता है, खासकर किसी दूसरे जोखिम लेने वाले व्यक्ति को देखकर। व्यक्ति ऐसा इसलिए कर पाता है क्योंकि कोई और उन जोखिमों की लागत का वहन कर रहा होता है। इसका एक उदाहरण वह परिदृश्य हो सकता है जहां वित्तीय लेनदेन होने के बाद एक पार्टी कोई ऐसा बदलाव करे जो कि दूसरे के कार्य में प्रतिबंध डाले।


title: नैतिक संकट

text: एक पार्टी इस बारे में निर्णय लेती है कि कितना जोखिम लेना है, जबकि दूसरी पार्टी लागतों को वहन करती है- अगर परिणाम बुरा आए, तो जोखिम लेने वाली पार्टी उससे अलग बर्ताव करने लगती है जैसा वह तब करती जब जोखिम उसे स्वयं उठाना पड़ता।


title: नैतिक संकट

text: नैतिक जोखिम एक प्रकार की सूचना विषमता के तहत भी हो सकता है, जहां लेनदेन के लिए जोखिम लेने वाली पार्टी जोखिम के परिणाम भुगतने वाली पार्टी की तुलना में अपने इरादों के बारे में अधिक जानती है। मोटे तौर पर, नैतिक संकट तब हो सकता है जब पार्टी अपने कार्यों या इरादों के बारे में अधिक जानकारी के साथ कम जानकारी वाली पार्टी के दृष्टिकोण से अनुचित व्यवहार करने की प्रवृत्ति रखती है या उसे कहीं से ऐसा करने का प्रोत्साहन मिल रहा हो।


title: सांस्कृतिक प्राधान्य

text: मार्क्सवादी दर्शन में सांस्कृतिक प्राधान्य, सांस्कृतिक आधिपत्य या सांस्कृतिक वर्चस्व ( अंग्रेज़ी-"cultural hegemony" ) से आशय उस स्थिति से है जब सांस्कृतिक रूप से विविधता वाले किसी समाज में सत्ताधारी वर्ग का वर्चस्व हो।


title: सांस्कृतिक प्राधान्य

text: सत्ताधारी वर्ग, समाज की संस्कृति - विश्वासों और व्याख्याओं, धारणाओं, मूल्यों और रीति -रिवाजों को इस प्रकार अभिचालित करता है कि शासक वर्ग की विश्वदृष्टि उस समाज की स्वीकृत सांस्कृतिक मानदंड बन जाए। एक सार्वभौमिक प्रभुत्व वाली विचारधारा के रूप में, शासक वर्ग की विश्वदृष्टि सामाजिक, राजनीतिक और आर्थिक यथास्थिति का इस तरीके से दुर्निरूपण करती है


title: सांस्कृतिक प्राधान्य

text: कि वें यथास्थिति प्राकृतिक, अपरिहार्य और शाश्वत सामाजिक परिस्थितियां लगें जो हर सामाजिक वर्ग को लाभान्वित करती हैं, न कि कृत्रिम सामाजिक संरचनाओं के रूप में जो केवल शासक वर्ग को लाभान्वित करती हैं।


title: सांस्कृतिक प्राधान्य

text: मार्क्सवादी बुद्धिजीवी, एंटोनियो ग्राम्स्की (१८९१-१९३७) ने समाज के सामाजिक-नियंत्रण संरचनाओं की व्याख्या करने के लिए सांस्कृतिक आधिपत्य की अवधारणा विकसित किया, और कहा कि मजदूर वर्ग के बुद्धिजीवियों को शासक वर्ग के विश्वदृष्टि (सांस्कृतिक आधिपत्य) का मुकाबला करने के लिए एक श्रमिक वर्ग की विचारधारा उत्पन्न करनी चाहिए।


title: सांस्कृतिक प्राधान्य

text: बुद्धिजीवियों की अवधारणा ग्रामसी के राजनीतिक चिन्तन का महत्वपूर्ण विषय है। दार्शनिक रूप से इस अवधारणा का सम्बन्ध इस बात से है कि ‘सभी मनुष्य दार्शनिक हैं।’ यह अवधारणा अंतोनियो ग्रामसी की शैक्षिक विचारधारा से भी गहरा सरोकार रखती है। इस अर्थ में बुद्धिजीवी वे हैं जिनके पास दिमाग है और वे उसका उपयोग करते हैं। अधिरचना का सिद्धान्तकार होने के नाते ग्रामसी ने इस अवधारणा को ही अपने चिन्तन को केन्द्र बिन्दु बनाया है और इसे मार्क्स से अधिक व्यापक अर्थ में प्रयोग किया है। ग्रामसी ने दक्षिण इटली के समाज का गहराई से विश्लेषण करने के बाद अपना यह तर्क प्रस्तुत किया है कि सभी मनुष्य बुद्धिजीवी हैं लेकिन समाज में सभी व्यक्ति बुद्धिजीवी का कार्य नहीं करते।


title: सांस्कृतिक प्राधान्य

text: ’बुद्धिजीवी’ शब्द को ग्रामसी से पहले भी और बाद में भी कई तरह से परिभाषित किया गया है। सामान्य अर्थ में बुद्धिजीवी वह व्यक्ति है जिसमें समझने एवं सोचने की शक्ति है। पूंजीवाद के आगमन से पहले कलाकारों, समाज वैज्ञानिकों और धार्मिक-सांस्कृतिक प्रतिनिधियों को ही बुद्धिजीवी माना जाता था लेकिन औद्योगिक समाज के आगमन के साथ ही तकनीशियनों, प्रबन्धकों और वैज्ञानिकों को भी इसमें जोड़ लिया गया। लेनिन का पेशेवर क्रान्तिकारियों का समूह और परेटो, मोस्का तथा मिचेलस आदि समाजशास्त्रियों का अभिजन वर्ग भी बुद्धिजीवी शब्द को ही अभिव्यक्त करते हैं। अनेक विद्वानों ने ‘बुद्धिजीवी’ शब्द को निम्न प्रकार से परिभाषित किया है।


title: सांस्कृतिक प्राधान्य

text: ग्रामसी ने अपने पूर्ववर्ती विचारकों के बुद्धिजीवी वर्ग सम्बन्धी विचारों का अध्ययन करके तथा इटली की तत्कालीन आर्थिक, राजनीतिक तथा सामाजिक दशा का विश्लेषण करके यह निष्कर्ष निकाला कि सभी व्यक्ति बुद्धिजीवी हैं, लेकिन समाज में उनकी भूमिका बुद्धिजीवी की नहीं है। अंतोनियो ग्रामसी ने कहा है कि समाज में प्रत्येक व्यक्ति व्यवसायिक कार्यों में उलझा होने के साथ-साथ कुछ न कुछ बौद्धिक क्रियाएं भी अवश्य करता रहता है। इसलिए बुद्धिजीवी विचारों के धरातल के साथ-साथ उत्पादन के साधन एवं सम्बन्धों में भी मजबूती से टिके हुए हैं। ग्रामसी ने फासीस्ट जेल में रहकर इस बात को सार्वजनिक किया कि बुद्धिजीवी अपने परम्परागत अर्थ से भिन्न भी समाज के संगठन, उत्पादन, संस्कृति या जन-प्रशासन के कार्य भी करते हैं। समाज में दार्शनिक, कलाकार, वैज्ञानिक, धार्मिक नेता आदि सभी की भूमिका बुद्धिजीवी की होती है। उदाहरण के लिए मजदूर की पहचान उसका शारीरिक श्रम न होकर वह परिस्थिति भी है जिसमें वह विशेष कार्य करता है।


title: सांस्कृतिक प्राधान्य

text: ग्रामसी ने कहा है कि उत्पादन ढांचा ही बुद्धिजीवी वर्ग के निर्माण के लिए उत्तरदायी औद्योगिक क्रान्ति आने से पहले सामंती जमींदार भी विशेष तकनीकी योग्यता के स्वामी होने के कारण ऐसे बुद्धिजीवी वर्ग का प्रतिनिधित्व करते थे जिनका कार्य सैनिक क्षमता का परिचय देना था। लेकिन औद्योगिक क्रान्ति के कारण आए उत्पादन ढांचे में परिवर्तनों ने नए-नए बुद्धिजीवी वर्गों को जन्म दिया। औद्योगिक क्रान्ति ने बुद्धिजीवी वर्ग को व्यापक आधार प्रदान करके कुलीनतन्त्रीय विचारधारा को चुनौती दी और प्रशासनों, विद्वानों, वैज्ञानिकों, सिद्धान्तकारों, दार्शनिकों आदि का नया वर्ग तैयार कर दिया। ग्रामसी का कहना है कि शारीरिक श्रम चाहे कितना भी हीन क्यों न हो उसमें कुछ-न-कुछ तकनीकी योग्यता का अल्पतम रचनात्मक बौद्धिक क्रिया अवश्य ही निहित रहती है। इसी कारण समाज में प्रत्येक व्यक्ति बुद्धिजीवी है, चाहे वह किसी भी कार्य या पेशे में लगा हुआ है।


title: सांस्कृतिक प्राधान्य

text: ग्रामसी ने ऐतिहासिक तथ्यों का विश्लेषण करने के बाद परम्परागत तथा जैविक बुद्धिजीवियों पर विचार किया। उसने पाया कि फ्रांस और इंग्लैण्ड में बुर्जुआ बुद्धिजीवियों का प्रभाव पादरियों और अन्य कुलीन तन्त्रियों से अधिक है, क्योंकि इन्हीं का आर्थिक शक्ति पर प्रभुत्व है। इसके विपरीत इटली में परम्परागत बुद्धिजीवियों का आधिपत्य है जो बुर्जुआ बुद्धिजीवियों की बराबरी करके अपने जैविक बुद्धिजीवियों का निर्माण करते हैं। अंतोनियो ग्रामसी ने इटली की आर्थिक, सामाजिक और राजनीतिक परिस्थितियों का विश्लेषण करने के बाद बुद्धिजीवियों के निर्माण के बारे में इस बात पर बल दिया कि उत्पादन के साधनों में परिवर्तन आने से समाज के स्वरूप में भी परिवर्तन आता है और नए-नए समूहों का जन्म होता है। यह परिवर्तन बुद्धिजीवियों के आपसी सम्बन्धों तथा राज्य के साथ उनके सम्बन्धों को भी प्रभावित करता है। इस परिवर्तन के परिणामस्वरूप नए आर्थिक व्यवस्था के नए प्रतिनिधि उभरते हैं। इसी से जैविक बुद्धिजीवियों का जन्म होता है जो अन्त:वर्गीय वातावरण स्पष्ट करते हैं। इस तरह अंतोनियो ग्रामसी ने दक्षिण इटली में परम्परागत बुद्धिजीवियों तथा उत्तर में जैविक बुद्धिजीवियों जो सर्वहारा वर्ग के प्रतिनिधि हैं, पर जोर दिया है। ग्रामसी ने उत्पादन की दृष्टि से बुद्धिजीवियों को दो भागों-


title: सांस्कृतिक प्राधान्य

text: परम्परागत बुद्धिजीवी – परम्परागत बुद्धिजीवियों में साहित्यकार, वैज्ञानिक, दार्शनिक और अनुष्ठान करने वाले आदि व्यक्ति शामिल हैं। ये बुद्धिजीवी अपने सामाजिक वर्ग से स्वतन्त्र होते हैं और उनका कार्य भी स्वायत प्रकृति का होता है। ये बुद्धिजीवी अपने जन्म के वर्गों से अपना नाता तोड़कर एक अन्त:वर्गीय वातावरण को जन्म देते हैं। दक्षिण इटली में इसी प्रकार के बुद्धिजीवियों का प्रभाव है। इटली के इतिहास में परम्परागत बुद्धिजीवियों की भूमिका काफी महत्वपूर्ण रही है। इन्होंने उत्पादन व उत्पादन शक्ति में परिवर्तन आने पर भी भूतकाल को वर्तमान से जोड़े रखा है और समाज में अपनी परम्परागत भूमिका को बनाए रखने का हर सम्भव प्रयास किया है।


title: सांस्कृतिक प्राधान्य

text: जैविक या आंगिक बुद्धिजीवी – जैविक बुद्धिजीवी उत्पादन प्रक्रिया में आए परिवर्तनों की उपज होते हैं। जब उत्पादन प्रक्रिया में परिवर्तन आता है तो समाज में नए-नए वर्गों का भी जन्म होता है। इंग्लैण्ड की औद्योगिक क्रान्ति ने इसी प्रक्रिया में नए-नए सामाजिक वर्गों को जन्म दिया है। इसी कारण वहां पर जैविक बुद्धिजीवियों का ही अधिक प्रभाव है। जब नए वर्गों को नेतृत्व की आवश्यकता अनुभव हुई तो इस प्रकार के बुद्धिजीवियों का भी जन्म हुआ। बुर्जुआ और सामन्त अधिपति कालान्तर में अपने-अपने वर्गों के जैविक बुद्धिजीवी ही रहे हैं। पूंजीवादी व्यवस्था ने सर्वहारा वर्ग के बुद्धिजीवियों को पैदा किया है। यद्यपि इनकी भूमिका संगठन के रूप में ही अधिक प्रभावशाली रही है, क्योंकि ये राजनीतिक दल को अधिक महत्व देते रहे हैं। जैविक बुद्धिजीवियों की दृष्टि समाजवादी रही है। ग्रामसी ने किसी भी आन्दोलन की सफलता के लिए जैविक बुद्धिजीवियों के निर्माण को पूर्व आवश्यक शर्त के रूप में मान्यता दी है। उनका कहना है कि आंगिक या जैविक बुद्धिजीवियों के बिना न तो कोई क्रान्ति हो सकती है और न ही सफल हो सकती है। ग्रामसी ने पूंजीवादी व्यवस्था के कारण उत्पन्न हुए सर्वहारा वर्ग के बुद्धिजीवियों को ही क्रान्ति के अग्रदूत मानकर, उनको अधिक महत्व दिया है। उसका मानना है कि ये बुद्धिजीवी ही जनता और नेतृत्व में संतुलन कायम रख सकते हैं और सामाजिक परिवर्तन की किसी भी सम्भावना को सफल बना सकते हैं। सर्वहारा वर्ग में चेतना तथा सभी प्रकार की जागरूकता व संगठन बुद्धिजीवियों के बिना असम्भव है।


title: सांस्कृतिक प्राधान्य

text: ग्रामसी ने बुद्धिजीवियों को इस वर्गीकरण के तहत रखने के बाद कहा कि सर्वहारा वर्ग के बुद्धिजीवी ऐतिहासिक आधार पर बुर्जुआ वर्ग के बुद्धिजीवियों से अलग है। इसी आधार पर अंतोनियो ग्रामसी की यह अवधारणा बुद्धिजीवियों से अन्र्तसम्बन्धों पर महत्वपूर्ण प्रकाश डालती है।अंतोनियो ग्रामसी ने कहा है कि समाज में किसी भी प्रकार का परिवर्तन चाहे वह नैतिक ही क्यों न हो, बुद्धिजीवियों द्वारा ही लाया जा सकता है। बुद्धिजीवी ही व्यक्तियों को जागरूक बनाते हैं। सभी वर्गों के बुद्धिजीवी अपने-अपने वर्गों का प्रतिनिधित्व करने के बावजूद भी राजनीतिक प्रक्रिया में भाग लेते हैं। इनकी राजनीतिक प्रक्रिया को प्रभावित करने की क्षमता अलग-अलग होती है। बुर्जुआ वर्ग के बुद्धिजीवी वर्ग अपनों को संगठित रखकर अपना प्रभुत्व कायम रखते हैं, जबकि सर्वहारा वर्ग के बुद्धिजीवी दलीय संगठन के अधीन रहकर ही अपना कार्य करते हैं। सर्वहारा वर्ग के बुद्धिजीवी ‘सामूहिक बुद्धिजीवी; होते हैं। इस वर्ग के बुद्धिजीवी राजसत्ता हासिल करने के बाद ही अपने को जैविक बुद्धिजीवियों की श्रेणी में ला सकते हैं। शासन-सत्ता प्राप्त किए बिना इनके लिए अपने बुद्धिजीवी पैदा करना असम्भव है। बुर्जुआ वर्ग के अधिनायकवाद को उखाड़ फैंकने के लिए इनके द्वारा अपनी विशेष संस्कृति और सामूहिक जागरूकता को अपना लक्ष्य बनाकर चलना जरूरी है। इस दृष्टि से ग्रामसी का उद्देश्य उत्पादन के ढांचे की अपेक्षा उन साधनों पर अधिक जोर देता रहा है जिनके द्वारा सर्वहारा वर्ग पूंजीवादी समाज के आर्थिक-सामाजिक सम्बन्धों का ज्ञान प्रापत कर सकता है और आवश्यकता पड़ने पर राजनीतिक रूप से पूंजीवादी ढांचे को ध् वस्त भी किया जा सकता है।


title: सांस्कृतिक प्राधान्य

text: ग्रामसी ने स्थान के अधार पर भी बुद्धिजीवियों को दो भागों-ग्रामीण और शहरी में बांटा है। उत्पादन प्रक्रिया की दृष्टि से अन्तर के आधार पर ग्रामीण और शहरी बुद्धिजीवियों में अन्तर का पाया जाना स्वाभाविक बात है। अंतोनियो ग्रामसी का कहना है कि शहर में रहने वाले बुद्धिजीवी उद्योग के साथ विकसित हुए हैं। औद्योगिक प्रणाली में आने वाले उतार-चढ़ावों ने बुद्धिजीवियों के निर्माण की प्रक्रिया को भी प्रभावित किया है। शहरी बुद्धिजीवी उत्पादक और मजदूर के बीच की कड़ी है। ग्रामीण बुद्धिजीवी अधिकतर पारम्परिक होते हैं। ये ग्रामीण लोगों के सामाजिक जन-समूह और छोटे कस्बों के निम्न बुर्जुआ वर्ग से जुड़े होते हैं। उन्हें पूंजीवादी प्रणाली ने अभी तक विकसित नहीं किया है और न ही उन्हें अभी तक गति प्रदान की है। इस तरह का बुद्धिजीवी खेतीहर जनसमूहों को स्थानीय और राजकीय प्रशासन के सम्पर्क में लाता है। उनकी पेशेवर मध्यस्थता को राजनीतिक मध्यस्थता से अलग करना काफी कठिन होता है। इसमें पादरी, वकील, नोटरी, अध्यापक, डॉक्टर आदि शामिल होते हैं। ये बुद्धिजीवी खेतीहर समूहों के लिए एक ऐसा सामजिक प्रतिमान होते हैं, जिनको अपना आदर्श मानकर खेतीहर समूह अपनी संतानों को इस वर्ग से जोड़ने की इच्छा रखते हैं और उसे पूरा करने के प्रयास भी करते हैं। शहरी बुद्धिजीवियों की भूमिका ग्रामीण बुद्धिजीवियों से सर्वथा उल्ट ही होती है।


title: सांस्कृतिक प्राधान्य

text: ग्रामसी ने अपने विश्लेषण में आगे कहा है कि इटली का एकीकरण इसी आधार पर कमजोर पड़ा कि फासीवाद तुच्छ बुर्जुआ और शहरी पूंजीपति वर्ग के गठजोड़ से उत्पन्न हुआ था। इसी कारण इसमें विश्व दृष्टि का अभाव रहा। इस विश्लेषण द्वारा ग्रामसी ने फासीवाद की असफलता पर प्रकाश डाला है। ग्रामसी का कहना है कि शहरी बुद्धिजीवी ग्रामीण बुद्धिजीवियों की अपेक्षा अधिक संगठित है और राजनीतिक प्रक्रिया को नेतृत्व के द्वारा प्रभावित करने में सक्षम हैं। इनमें सर्वहारा वर्ग के बुद्धिजीवी तो किसी भी अवस्था में अपने सामाजिक समूहों को नेतृत्व प्रदान करने में असफल हैं और न ही वे सामाजिक परिवर्तन के लिए कोई प्रयास करते हैं। इसी तरह ग्रामीण बुद्धिजीवी केवल जमींदारों और किसानों तथा सरकार व अन्य वर्गों में मध्यस्थता का प्रयास तो करते हैं, लेकिन किसी वर्ग को नेतृत्व प्रदान करने में असमर्थ हैं। उनकी रूचि तो यथास्थिति में ही हैं। इस तरह ग्रामीण बुद्धिजीवियों की उत्पादन प्रक्रिया के प्रति उदासीनता ही इटली की कमजोर राजनीतिक दशा के लिए उत्तरदायी है। इस तरह ग्रामसी ने अपनी बुद्धिजीवियों की अवधारणा में इटली की राजनीतिक स्थिति, आर्थिक व सामाजिक समूहों, उत्पादन प्रक्रिया और उत्पादन सम्बन्धों आदि पर भी व्यापक दृष्टि उकेरी है।


title: सांस्कृतिक प्राधान्य

text: ग्रामसी ने यह तत्व उद्घाटित किया है कि उत्पादन प्रक्रिया में आने वाले परिवर्तन ही बुद्धिजीवियों के वर्ग चरित्र को भी बदल देते हैं और यह परिवर्तन और बुद्धिजीवियों में जन्म और विकास के आधार पर पाया जाने वाला अन्तर समाज विशेष के ढांचे पर काफी निर्भर करता है। बुद्धिजीवियों का निर्माण एक समाज से दूसरे समाज के दृष्टिगत काफी भिन्न हो सकता है। इसी कारण प्राचीन समाज के बुद्धिजीवी आधुनिक समाज के बुद्धिजीवियों से सर्वथा भिन्न हैं। ग्रामसी ने भी मार्क्स व लेनिन की भांति सर्वहारा वर्ग को जागरूक व संगठित बनाने की आवश्यकता पर जोर देकर मार्क्सवाद को लोकप्रिय बनाने का प्रयास किया है। ग्रामसी की रूचि सामाजिक परिवर्तन में है। वह इटली की तत्कालीन राजनीतिक, सामाजिक और आर्थिक परिस्थितियों से असंतुष्ट दिखाई देता है। इसी कारण उसने ऐसे मार्क्सवाद का स्वप्न लिया है जो मानवतावाद और सुधारवाद का मिश्रित रूप हो तथा जटिल सांस्कृतिक समस्याओं का सर्वमान्य हल प्रस्तुत करने में सक्षम हो। उसने सामाजिक परिवर्तन में बुद्धिजीवी वर्ग की भूमिका पर ही बल दिया है। रुस, फ्रांस और इंग्लैण्ड की क्रान्तियों से यह बात पुष्ट हो जाती है कि क्रान्ति का सफल संचालन और उससे प्राप्त हाने वाले स्थायी व लाभकारी परिणाम बुद्धिजीवी वर्ग के बिना असम्भव है।


title: सांस्कृतिक प्राधान्य

text: यद्यपि ग्रामसी की ‘बुद्धिजीवी की अवधारणा’ विश्व क्रान्ति का आधार है और सामाजिक परिवर्तन के किसी भी विचार का केन्द्र बिन्दु है, लेकिन फिर भी वह काफी विवादों से घिरी रही है। आलोचकों ने इस अवधारणा पर पहला आरोप यह लगाया है कि ग्रामसी ने बुद्धिमता मानव की एक बौद्धिक विशेषता है। इसी तरह बुद्धिमता या बुद्धिजीवियों का विभाजन भी तर्कसंगत नहीं है। आलोचकों ने अन्य आरोप यह भी लगाया है कि ग्रामसी ने इस अवधारणा में आर्थिक पक्ष पर अधिक ध्यान देकर अन्य पक्षों की उपेक्षा की है। उसने उत्पादन प्रक्रिया को ही बुद्धिजीवियों के जन्म का कारण माना है, जो सर्वथा गलत है। उसने सर्वहारा वर्ग में चेतना पैदा करने का कार्य बुद्धिजीवियों को सौंपकर मार्क्स के ही सिद्धान्तों को धूमिल कर दिया है। यद्यपि ग्रामसी की इस अवधारणा को काफी आपेक्षों का सामना करना पड़ा है, लेकिन यह बात निर्विवाद रूप से सत्य है कि ग्रामसी की यह अवधारणा तत्कालीन पूंजीवादी व्यवस्थाओं के स्वरूप पर प्रकाश डालने वाली महत्वपूर्ण अवधारणा रही है। ग्रामसी की यह बात आज भी प्रासांगिक है कि सामाजिक परिवर्तन का कोई भी विचार बुद्धिजीवियों के बिना पूरा नहीं हो सकता। ग्रामसी ने इस अवधारणा को अपने राजनीतिक दर्शन का केन्द्र बिन्दु बनाकर विश्व क्रान्ति की जो आशाएं जगाई है, वे आज की परिस्थिितों में भी सम्भव हो सकती है। अत: अंतोनियो ग्रामसी की बुद्धिजीवियों की अवधारणा एक महत्वपूर्ण विचार है जो विश्व क्रान्ति का आधार है।


title: नृजाति चिकित्साविज्ञान

text: विभिन्न नृजातीय समूहों द्वारा व्यवहृत परम्परागत चिकित्सापद्धतियों का अध्ययन या तुलना नृजाति चिकित्साविज्ञान (Ethnomedicine) कहलाता है। कभी-कभी नृजाति चिकित्साविज्ञान का अर्थ परम्परागत चिकित्सा प्रणाली से भी लगाया जाता है।


title: अभिलेखन

text: अभिलेखन या रेकॉर्डिंग (Recording) वह क्रिया है जिसमें आंकड़ा को ग्रहण करने के बाद उसे किसी माध्यम पर संग्रहीत किया जाता है ताकि बाद में उसका उपयोग किया जा सके।


title: हरा कबूतर

text: हरा कबूतर (Green pigeon), जिसका वैज्ञानिक नाम ट्रेरन (Treron) है, पक्षियों का एक जीववैज्ञानिक वंश जो कबूतरों और पंडुकों के कुल, कोलम्बिडाए, के अधीन आता है।


title: काउबॉय

text: उत्तरी अमेरिका में फार्मों के पशुओं की रखवाली करने वाले को काउबॉय कहा जाता है, परंपरागत रूप से घोड़े पर सवार होकर वह यह काम करता है और अक्सर फ़ार्म संबंधित अन्य अनेक प्रकार के काम भी किया करता है। 19वीं शताब्दी के अंत में यह ऐतिहासिक अमेरिकी काउब्वॉय उत्तरी मेक्सिको के "वाकुएरो" (काउब्वॉय का एक स्थानीय नाम) परंपराओं से उत्पन्न हुआ और इसने विशेष महत्व का आकार ग्रहण कर लिया और एक दंतकथा बन गया। इसके एक उपप्रकार (सबटाइप) को रैंगलर (अश्वपाल) कहते हैं, जो विशेष रूप से मवेशियों के काम में प्रयोग किये जाने वाले घोड़ों की देखभाल करता है। फार्म या खेत के काम के अलावा, कुछ काउबॉय रोडीओ (घुड़सवार चरवाहों की सार्वजनिक प्रतिस्पर्धा) के लिए काम करते हैं या उसमें भाग लेते हैं। काउगर्ल्स, 19वीं सदी के अंत में पहली बार इस तरह परिभाषित, की ऐतिहासिक भूमिका का बहुत कम दस्तावेजी प्रमाण है, लेकिन आधुनिक दुनिया में इन्होने बिल्कुल समान कार्य करने की अपनी क्षमता स्थापित की है और अपनी उपलब्धियों के लिए यथेष्ट सम्मान प्राप्त किया है। विश्व के अन्य अनेक भागों में भी काउबॉय या मवेशियों के प्रबंधकर्ता हुआ करते हैं, खासकर दक्षिण अमेरिका और ऑस्ट्रेलिया में, जो अपने देशों में काउबॉय जैसे ही काम किया करते हैं।


title: काउबॉय

text: स्पेन और अमेरिकों (Americas) के शुरुआती यूरोपीय अधिवासियों में काउबॉय की गहरी ऐतिहासिक जड़ें पायी जाती हैं। सदियों से, इलाकों में भिन्नता, जलवायु और अनेक संस्कृतियों की चरवाहा परंपराओं के प्रभाव ने उपकरणों, पोशाकों और पशुओं के प्रबंध की अनेक अलग शैलियों का निर्माण किया। नित्य-व्यावहारिक काउबॉय को आधुनिक दुनिया के लिए अनुकूलित किया गया, तब काउबॉय के उपकरण और तकनीक को भी कुछ हद तक अनुकूलित करना पड़ा, हालांकि अनेक क्लासिक परंपराएं आज भी संरक्षित हैं।


title: काउबॉय

text: अंग्रेजी शब्द "काउबॉय" की उत्पत्ति अनेक पुरानी शब्दावलियों से हुई है, दोनों युगों में यह मवेशी या मवेशियों के देखभाल संबंधी कार्य के लिए आया है।


title: काउबॉय

text: अंग्रेजी भाषा में "काउबॉय" शब्द 1725 मेंप्रकट हुआ। यह "वाकुएरो" (vaquero) का सीधा अंग्रेज़ी अनुवाद प्रतीत होता है, जो कि एक स्पेनिश शब्द है और घोड़े पर सवार होकर मवेशियों की देखभाल करने वाले के लिए इस शब्द का प्रयोग होता है। यह "वाका" (vaca) शब्द से व्युत्पन्न है, जिसका अर्थ होता है "काउ" (गाय), जो कि लैटिन शब्द "वाक्का" (vacca) से आया है। काउबॉय के लिए एक अन्य अंग्रेजी शब्द है "बकारू" (buckaroo), जो कि "वाकुएरो" का ही अंग्रेजीकरण है। कम से कम एक भाषाविद् का अनुमान है कि बकारू शब्द अरबी भाषा के "बकरा" या "बखरा" (bakara or bakhara) शब्द से व्युत्पन्न है, जिसका अर्थ भी "हाइफर" (heifer) या "बछिया" होता है और सदियों के इस्लामी शासन के दौरान यह शब्द स्पेनिश में प्रवेश कर गया हो सकता है।


title: काउबॉय

text: मूलतः, शाब्दिक रूप से इस शब्द का का अर्थ हो सकता है- "एक लड़का जो गायों की देखभाल करता है।" 1849 तक यह अमेरिकी पश्चिम के एक वयस्क चरवाहे या मवेशी प्रबंधकर्ता के रूप में आधुनिक अर्थ में विकसित हो गया। "काउबॉय" शब्द में विभिन्नता बाद में सामने आयी। 1852 में "काउहैंड" (Cowhand) और 1881 में "काउपोक" (cowpoke) शब्द प्रकट हुए, जिसका प्रयोग मूल रूप से पोतपरिवहन के लिए मवेशियों को एक लंबे बर्छे से कोंच-कोंच कर ट्रेन के डिब्बों में लादने वाले व्यक्तियों के लिए ही किया जाता. अमेरिकी अंग्रेजी में काउब्वॉय के नामों में "बकारू (buckaroo), काउपोक (cowpoke), काउहैंड (cowhand) और काउपंचर (cowpuncher)" शामिल हैं। पूरे पश्चिम और खासकर ग्रेट प्लेन्स तथा रॉकी माउंटेंस में "काउबॉय" शब्द आम है, जबकि "बकारू" का प्रयोग मुख्य रूप से ग्रेट बेसिन और कैलिफोर्निया में होता है और "काउपंचर" का प्रयोग अधिकांशतः टेक्सास तथा आसपास के क्षेत्रों में हुआ करता है।


title: काउबॉय

text: काउबॉय शब्द महज स्पेनिश का अनुवाद होने के बजाए इसकी जड़े अंग्रेजी भाषा में भी हैं। मूलतः, अंग्रेजी शब्द "काउहर्ड" (cowherd) का प्रयोग किसी चरवाहे के लिए हुआ करता था, ("शेफर्ड" (shepherd) की ही तरह, एक भेंड़ चरानेवाला या गड़ेरिया) और यह किसी किशोरावस्था से पहले या किशोर बालक के लिए कहलाता, जो कि आम तौर पर पैदल ही काम किया करता. (घुड़सवारी के लिए निपुणता की आवश्यकता होती है और बच्चों के भरोसे घोड़ों तथा उपकरणों पर निवेश कभी-कभार ही हुआ करता, हालांकि कुछ संस्कृतियों में चारागाह जाते या आते समय लड़के गधों की सवारी किया करते) अंग्रेजी भाषा में यह शब्द बहुत पुराना है, वर्ष 1000 से पहले इसकी उत्पत्ति हुई। प्राचीन काल में, भेड़, मवेशी और बकरियों को चराने और उनकी देखभाल के काम अक्सर ही बच्चों के जिम्मे होते थे और अभी भी विभिन्न तीसरी दुनिया की संस्कृतियों में यह काम नौजवान ही किया करते हैं।


title: काउबॉय

text: आवश्यक कौशल विकसित करने के लिए समय और शारीरिक क्षमता की जरूरत की वजह से, काउबॉय अक्सर अपना कैरियर एक किशोर के रूप में शुरू किया करते थे, उनमें पर्याप्त कौशल आ जाने के बाद वे मजदूरी पाने लगते (अक्सर 12 या 13 साल की उम्र में) और वे, चोट लगने से अपंग नहीं होने पर, मवेशियों या घोड़ों की देखभाल जिंदगी भर कर सकते थे। संयुक्त राज्य अमेरिका में, कुछ महिलाओं ने भी मवेशियों की देखभाल का कार्यभार संभाला और आवश्यक कौशल सीखा, हालांकि "काउगर्ल" ("नीचे" चर्चा की गयी है) को 19वीं सदी की समाप्ति तक व्यापक रूप से मान्यता या अभिस्वीकृति नहीं मिली थी। आज पश्चिमी पशु फार्मों में आम तौर पर वयस्क काउबॉय कार्यरत हैं। गोधन या अन्य मवेशियों की जिम्मेदारी को अब बच्चों या शुरुआती किशोरों के उपयुक्त काम नहीं माना जाता. हालांकि, पशु फ़ार्म के माहौल में बड़े होनेवाले लड़के और लड़कियां दोनों ही अक्सर घुड़सवारी सीख लेते हैं और शारीरिक रूप से सक्षम होते ही आमतौर पर वयस्कों की निगरानी में फार्म के बुनियादी कौशलों का प्रदर्शन करने लगते हैं। ऐसे युवकों, किशोरावस्था के आखिरी दिनों में, को अक्सर पशु फार्म में "काउबॉय" की जिम्मेदारी दी जाती है और वे ऐसा काम करने के योग्य होते हैं जिसमें परिपक्वता और विवेकशीलता की जरूरत होती है, जो आम तौर पर उनके शहरी साथियों से उम्मीद नहीं की जाती.


title: काउबॉय

text: काउबॉय परंपरा का आरंभ स्पेन से होता है, मध्ययुगीन स्पेन की हेसिंडा प्रणाली (बड़ी जमींदारी) के साथ इसकी शुरुआत हुई। इस शैली का पशुपालन आईबेरियन प्रायद्वीप के अधिकांश भाग में फ़ैल गया और बाद में, अमेरिकों (Americas) में लाया गया। दोनों ही क्षेत्रों की जलवायु शुष्क है, जहां कम घास होती है और इसीलिए मवेशियों के बड़े समूहों को पर्याप्त चारे के लिए विशाल भूमि की आवश्यकता पड़ती है। किसी पैदल व्यक्ति के लिए इतने विशाल स्थान का प्रबंधन संभव नहीं, इसीलिए घुड़सवार "वाकुएरो" के विकास की जरूरत महसूस की गयी। स्पेनिश घुड़सवार परंपरा के विभिन्न पहलुओं को स्पेन में अरब शासन के चिह्न के रूप में देखा जा सकता है, साथ ही पूर्वी प्रकार के घोड़ों के उपयोग, एक छोटे रकाब द्वारा "ला जिनेटा" (la jineta) सवार शैली की विशेषता, मजबूत काठ की जीन और ऐड का उपयोग, भारी नकेल या हकामोर (hackamore), (अरबी में "सकिमा", स्पेनिश में "जाकुइमा") और घोड़ों से जुड़े अन्य उपकरणों तथा तकनीक जैसे मूरों के तत्व भी इसमें शामिल हैं। बदले में हकामोर जैसी अरबी परंपरा के कुछ पहलुओं के निशान प्राचीन फारस में पाये जा सकते हैं।


title: काउबॉय

text: 16वीं शताब्दी के दौरान, कंक्वीस्टाडोर्स (conquistadors) (स्पेनिश योद्धा) और अन्य स्पेनिश उपनिवेशी अपने साथ अमेरिकों में घोड़ों और अन्य मवेशियों के पालन की परंपरा साथ लेते आये, आज के मेक्सिको और फ्लोरिडा से इसकी शुरुआत की। स्पेन की परंपराएं भौगोलिक, पर्यावरणीय और सांस्कृतिक परिस्थितियों द्वारा न्यू स्पेन में रूपांतरित हो गयीं, जो बाद में मैक्सिको और दक्षिण-पश्चिम संयुक्त राज्य अमेरिका बन गया। इसके बदले में, स्पेनिश प्रभाव के कारण अमेरिकों की भूमि और लोगों ने भी नाटकीय परिवर्तन देखा.


title: काउबॉय

text: इस प्रकार, हालांकि यह लोकप्रिय रूप से अमेरिकी माना जाता है, लेकिन पारंपरिक काउबॉय स्पेनिश परंपरा से शुरू हुआ है, जो आज के मेक्सिको और दक्षिण-पश्चिम संयुक्त राज्य अमेरिका में "वाकुएरो" में और जलिस्को तथा मिचोअकान क्षेत्रों में "चारो" में विकसित हुआ। अधिकांश "वाकुएरो" मेस्तिजो (मिश्रित नस्ल) या देसी अमेरिकी मूल के हुआ करते और अधिकांश "हैसेंडाडोज" (फार्म मालिक या जमींदार) स्पेनिश होते. मैक्सिकन परंपराएं दक्षिण और उत्तर दोनों ओर फैलती गयीं और अर्जेंटीना से लेकर कनाडा तक घुड़सवार परंपराओं को प्रभावित किया।


title: काउबॉय

text: घोड़ों का आगमन विशेष रूप से महत्वपूर्ण था, क्योंकि प्रागैतिहासिक हिम युग की समाप्ति के बाद से अमेरिकों से अश्वीय नस्ल विलुप्त हो गयी थी। बहरहाल, अमेरिका में घोड़ों की तादाद में तेजी से वृद्धि हुई और स्पेनिश तथा बाद में अन्य देशों के अधिवासियों की सफलता के लिए महत्वपूर्ण बन गये। प्रारंभिक घोड़े मूलतः अंदालूसी, बार्ब और अरबी नस्ल के हुआ करते थे, लेकिन चयनात्मक प्रजनन और जंगल में भाग जाने वाले जानवरों के प्राकृतिक चयन के माध्यम से उत्तरी और दक्षिणी अमेरिका में अनेक विलक्षण अमेरिकी घोड़ों को पैदा किया गया। मस्तंग और अन्य औपनिवेशिक घोड़ों की नस्लों को अब "जंगली" कहा जाता है, लेकिन दरअसल ये जंगली घोड़े हैं - जिन्हें पालतू जानवर बना लिया गया।


title: काउबॉय

text: अंग्रेजी बोलने वाले व्यापारी और अधिवासी पश्चिम की ओर फैल गए, अंग्रेजी और स्पैनिश परंपराओं, भाषा और संस्कृति का कुछ हद तक विलय हो गया। 1848 में मैक्सिकन-अमेरिकी युद्ध से पहले, न्यू इंग्लैंड के व्यापारी जिन्होंने जहाज के द्वारा कैलिफोर्निया की यात्रा की तो उनकी मुलाकात विशाल मवेशी फार्म से निकलनेवाले चमड़ी और चर्बी से बने सामान का व्यापार करनेवाले "हैसेंडा" और "वाकुएरो" दोनों से हुई। इनके साथ अमेरिकी व्यापारी, जो बाद में सैंटा फे ट्रेल के रूप में जाने गए, के साथ भी "वाकुएरो" जीवनशैली का संपर्क हुआ। इन प्रारंभिक आकस्मिकताओं के साथ शुरू करने पर "वाकुएरो" की जीवनशैली और भाषा में रूपांतरण होना शुरू हुआ जो कि अंग्रेजी सांस्कृतिक परंपरा के साथ विलय होता चला गया और अमेरिकी परंपरा में यह काउबॉय के रूप में जाना जाने लगा।


title: काउबॉय

text: रेलमार्ग की शुरुआत और अमेरिकी गृह युद्ध के समय गोमांस की मांग में वृद्धि को देखते हुए आइकोनिक अमेरिकी काउबॉय ने पशु फ़ार्म से पशुओं को निकटतम रेलवे स्टेशन ले जाने की जरूरत के साथ पुरानी परंपराओं को संयुक्त करके विकसित किया, जो अक्सर सैकड़ों मील दूर हुआ करते.


title: काउबॉय

text: अमेरिकी काउबॉय अनेक स्रोतों से तैयार हुए. 1860 के दशक के अंत से, अमेरिकी गृह युद्ध के बाद और मवेशी उद्योग के विस्तार से संघ और राज्य संघ दोनों के पूर्व सैनिक पश्चिम चले आये, काम की मांग करने लगे, जैसा कि बड़ी तादाद में अधीर गोरे लोगों ने आम तौर पर किया। बड़ी संख्या में बंधनमुक्त अफ्रीकी-अमेरिकियों ने भी काउबॉय जीवन में प्रवेश किया, आंशिक रूप से इसकी एक वजह यह है कि उस समय अमेरिकी समाज के अन्य क्षेत्रों की अपेक्षा पश्चिम में उतना अधिक भेदभाव नहीं था। एक बड़ी तादाद में उस क्षेत्र में रहने वाले मेक्सिकन और अमेरिकी इंडियंस भी काउबॉय के रूप में काम किया करते थे।


title: काउबॉय

text: अनेक प्रारंभिक "वाकुएरो" इंडियन थे, जिन्हें स्पेनिश मिशनों में मवेशियों की देखभाल के लिए प्रशिक्षित किया गया था। बाद में, खासकर 1890 के बाद, इंडियन लोगों के साथ "सम्मिलन" की जब अमेरिकी नीति बनी, तब कुछ इंडियन आवासीय विद्यालयों में भी पशुपालन की विद्या दी जाने लगी। आज, पश्चिमी संयुक्त राज्य अमेरिका के कुछ मूल अमेरिकियों के पास अपने मवेशी और छोटे फार्म हैं और अनेक अभी भी काउबॉय का काम कर रहे हैं, खासतौर पर इंडियन आरक्षणों के करीब के पशु फार्मों में. रोडीओ परिपथ पर "इंडियन काउबॉय" का दिखाना भी एक आम बन गया है।


title: काउबॉय

text: चूंकि उस अवधि की सामाजिक संरचना में काउबॉय का स्थान नीचे हुआ करता था, सो विभिन्न नस्लों के वास्तविक अनुपात के पुख्ता आंकड़े उपलब्ध नहीं हैं। एक लेखक ने कहा है कि काउबॉय "... दो वर्गों के थे - एक वे जिनकी भर्ती टेक्सास तथा पूर्वी ढलान के अन्य राज्यों से की गयी; और दूसरे वे मेक्सिकन जो दक्षिण-पश्चिमी क्षेत्र से थे। ..." जनगणना रिकॉर्ड के अनुसार सभी काउबॉय में से 15% अफ्रीकी- अमेरिकी वंशज थे-जिनमे से 25% टेक्सास से बाहर चले गये, उनमें से बहुत कम उत्तर-पश्चिम की ओर गये। इसी तरह, मेक्सिकन वंश के काउबॉय की संख्या औसत रूप से कुल का 15% थी, लेकिन वे टेक्सास और दक्षिण-पश्चिम में बहुत आम थे।


title: काउबॉय

text: विभिन्न नस्ल के बावजूद, अधिकांश काउबॉय निचले सामाजिक वर्गों के ही थे और उन्हें बहुत कम मजदूरी मिला करती थी। औसत काउबॉय प्रतिदिन लगभग एक डॉलर कमाया करता था, इसके अलावा भोजन के साथ-साथ आमतौर पर बैरकनुमा इमारत के एक खुले कमरे जैसे बंकहाउस में एक बिस्तर भी मिला करता था।


title: काउबॉय

text: अर्द्ध-जंगली इलाकों में खुले स्थानों में बड़ी संख्या में मवेशियों को रखा जाता और उन्हें साल के ज्यादातर समय, अधिकांशतः बिना रखवाली के चरने के लिए छोड़ दिया जाता था। कई मामलों में, विभिन्न पशु फ़ार्म मालिक "संघ" बना लिया करते और एक ही स्थान पर अपने मवेशियों को चरने के लिए छोड़ दिया करते थे। जानवरों पर अपने स्वामित्व के निर्धारण के लिए उन पर एक विशिष्ट ब्रांड चिह्नित कर दिया जाता, इसके लिए गर्म लोहे का इस्तेमाल किया जाता, आम तौर पर तब जब मवेशी बछड़े हुआ करते. खुले हद या स्थान में देखा जाने वाला प्राथमिक मवेशी था लौंगहॉर्न (पशुमांस वाले मवेशी), जो 16वीं सदी में आयातित मूल स्पेनिश लौगहॉर्न से उत्पन्न हुए थे; हालांकि 19वीं सदी के अंत में अन्य नस्ल के मवेशी भी पश्चिम लाये गये, इनमें मांस से भरपूर हेरेफोर्ड शामिल हैं और अक्सर लौंगहॉर्न के साथ इनका संकर प्रजनन हुआ करता.


title: काउबॉय

text: युवा बछड़ों को चिह्नित करने के लिए और परिपक्व पशुओं को बेचने के इरादे से फार्म मालिक आम तौर पर वसंत ऋतु में पशुओं को इकट्ठा किया करते. इकट्ठा करने या राउंडअप के लिए काउबॉय और घोड़ों दोनों को ही कई तरह के कौशल की आवश्यकता है। जो व्यक्ति झुंड से मवेशियों को अलग करते हैं उनमें उच्चतम स्तर के कौशल की जरूरत होती है और साथ ही विशेष रूप से प्रशिक्षित "कटिंग" घोड़ों पर सवार होने के लिए भी ऐसे कौशल की जरूरत होती है, घोड़ों को मवेशियों की गतिविधियों का अनुसरण करने के लिए प्रशिक्षित किया जाता है, उन्हें अन्य घोड़ों की तुलना में तेजी से रोकने और मुड़ने के लायक बनाया जाता है। एक बार मवेशी अलग कर लिए जाते, तब अधिकांश काउबॉय युवा बछड़ों को बांधने का काम करते और उसके बाद उन्हें चिह्नित किया जाता और (ज्यादातर सांड बछड़ों के मामलों में) उन्हें बधिया किया जाता. कभी-कभी चिह्नित करने या अन्य उपचार के लिए बड़े मवेशियों को वश में करने के लिए भी यह आवश्यक होता।


title: काउबॉय

text: मवेशियों के राउंडअप के लिए बड़ी संख्या में घोड़ों की जरूरत पड़ती. हरेक काउबॉय को एक दिन के काम के सिलसिले में तीन से चार ताजे घोड़ों की आवश्यकता होती. घोड़े खुद भी इकट्ठे हो जाया करते. पश्चिम में यह आम चलन था कि पालतू घोड़ी से पैदा हुए युवा बछेड़े को खुली जगह के अर्द्ध-जंगली माहौल में "बनैला" छोड़ दिया जाता रहा। वहां "बनैले" झुण्ड भी हुआ करते थे, प्रायः जिन्हें मुस्तंग्स (जंगली घोड़े) नाम से जाना जाता है। दोनों प्रकार को घेर कर इकट्ठा किया जाता और विकसित पशुओं को उपयोगी बनाया जाता था, इस प्रक्रिया को हॉर्स ब्रेकिंग या "ब्रोंको-बस्टेड" ("वार." "ब्रोंक बस्टिंग") (जंगली घोड़े को साधने की प्रक्रिया) कहते हैं, यह काम आम तौर पर उन काउबॉय द्वारा किया जाता जो घोड़ों को प्रशिक्षित करने के विशेषज्ञ हों. कुछ मामलों में, घोड़ों को वश में करने के लिए बेहद क्रूर तरीकों का इस्तेमाल किया जाता था और ऐसे पशु कभी भी पूरी तरह से विश्वसनीय नहीं हुआ करते थे। हालांकि, अन्य काउबॉय ने पशुओं के साथ अधिक मानवीय ढंग से बर्ताव करने की जरूरत महसूस की और अपनी घोड़ा प्रशिक्षण पद्धति में सुधार किया, अक्सर ही "वाकुएरो" द्वारा इस्तेमाल की गयी तकनीकों को फिर से सीखा गया, खासकर "कैलीफोर्नियो" परंपरा की तकनीकों को। विनम्र ढंग से प्रशिक्षित किये गये घोड़े अधिक विश्वसनीय होते थे और विभिन्न प्रकार के कामों के लिए उपयोगी थे।